qundao/data-zh-poetry huggingface dataset:
前缓声歌
作者：陆机
朝代：魏晋

游仙聚灵族。高会层城阿。长风万里举。庆云郁嵯峨。宓妃兴洛浦。王韩起太华。北徵瑶台女。南要商川娥。肃肃霄驾动。翩翩翠盖罗。羽旗栖琼鸾。玉衡吐鸣和。太容挥高弦。洪崖发清歌。献酬既已周。轻举乘紫霞。揔辔扶桑枝。濯足汤谷波。清辉溢天门。垂庆惠皇家。
前缓声歌
作者：陆机
朝代：魏晋

游仙聚灵族，高会层城阿。长风万里举，庆云郁嵯峨。宓妃兴洛浦，王韩起太华。北徵瑶台女，南要湘川娥。肃肃霄驾动，翩翩翠盖罗。羽旗栖琼鸾，玉衡吐鸣和。太容挥高弦，洪崖发清歌。献酬既已周，轻举乘紫霞。揔辔扶桑枝，濯足旸谷波。清辉溢天门，垂庆惠皇家。
君子有所思行
作者：陆机
朝代：魏晋

命驾登北山。延伫望城郭。廛里一何盛。街巷纷漠漠。甲第崇高闼。洞房结阿馈。曲池何湛湛。清川带华薄。邃宇列绮窗。兰室接罗幕。淑貌色斯升。哀音承颜作。人生诚行迈。容华随年落。善哉膏粱士。营生奥且博。宴安消灵根。酖毒不可恪。无以肉食资。取笑葵与藿。
君子有所思行
作者：陆机
朝代：魏晋

命驾登北山，延伫望城郭。廛里一何盛，街巷纷漠漠。甲第崇高闼，洞房结阿阁。曲池何湛湛，清川带华薄。邃宇列绮窗，兰室接罗幕。淑貌色斯升，哀音承颜作。人生诚行迈，容华随年落。善哉膏粱士，营生奥且博。宴安消灵根，酖毒不可恪。无以肉食资，取笑葵与藿。
君子行
作者：陆机
朝代：魏晋

天道夷且简。人道险而难。休咎相乘蹑。翻覆若波澜。去疾苦不远。疑似实生患。近火固宜热。履冰岂恶寒。掇蜂灭天道。拾尘惑孔颜。逐臣尚何有。弃友焉足叹。福钟恒有兆。祸集非无端。天损未易辞。人益犹可欢。朗鉴岂远假。取之在倾冠。近情苦自信。君子防未然。
君子行
作者：陆机
朝代：魏晋

天道夷且简，人道险而难。休咎相乘蹑，翻覆若波澜。去疾苦不远，疑似实生患。近火固宜热，履冰岂恶寒。掇蜂灭天道，拾尘惑孔颜。逐臣尚何有，弃友焉足叹。福钟恒有兆，祸集非无端。天损未易辞，人益犹可欢。朗鉴岂远假，取之在倾冠。近情苦自信，君子防未然。
吴王郎中时从梁陈作诗
作者：陆机
朝代：魏晋

在昔蒙嘉运。矫迹入崇贤。假翼鸣凤条。濯足升龙渊。玄冕无丑士。冶服使我妍。轻剑拂鞶厉。长缨丽且鲜。谁谓伏事浅。契阔踰三年。薄言肃后命。改服就藩臣。夙驾寻清轨。远游越梁陈。感物多远念。慷慨怀古人。
吴王郎中时从梁陈作诗
作者：陆机
朝代：魏晋

在昔蒙嘉运，矫迹入崇贤。假翼鸣凤条，濯足升龙渊。玄冕无丑士，冶服使我妍。轻剑拂鞶厉，长缨丽且鲜。谁谓伏事浅，契阔逾三年。薄言肃后命，改服就藩臣。夙驾寻清轨，远游越梁陈。感物多远念，慷慨怀古人。
吴趋行
作者：陆机
朝代：魏晋

楚妃且勿叹。齐娥且莫讴。四座并清听。听我歌吴趋。吴趋自有始。请从阊门起。阊门何峨峨。飞馈跨通波。重栾承游极。回轩启曲阿。蔼蔼庆云被。泠泠鲜风过。山泽多藏育。土风清且嘉。泰伯导仁风。仲雍扬其波。穆穆延陵子。灼灼光诸华。王迹隤阳九。帝功兴四遐。大皇自富春。矫手顿世罗。邦彦应运兴。粲若春林葩。属城咸有士。吴邑最为多。八族未足侈。四姓实名家。文德熙淳懿。武功侔山河。礼让何济济。流化自滂沱。淑美难穷纪。商搉为此歌。
吴趋行
作者：陆机
朝代：魏晋

楚妃且勿叹，齐娥且莫讴。四坐并清听，听我歌吴趋。吴趋自有始，请从阊门起。阊门何峨峨，飞阁跨通波。重栾承游极，回轩启曲阿。蔼蔼庆云被，泠泠鲜风通。山泽多藏育，土风清且嘉。泰伯导仁风，仲雍扬其波。穆穆延陵子，灼灼光诸华。王迹隤阳九，帝功兴四遐。大皇自富春，矫手顿世罗。邦彦应运兴，粲若春林葩。属城咸有士，吴邑最为多。八族未足侈，四姓实名家。文德熙淳懿，武功侔山河。礼让何济济，流化自滂沱。淑美难穷纪，商榷为此歌。
园葵诗
作者：陆机
朝代：魏晋

种葵北园中。葵生郁萋萋。朝荣东北倾。夕颖西南晞。零露垂鲜泽。朗月耀其辉。时逝柔风戢。岁暮商猋飞。曾云无温夜。严霜有凝威。幸蒙高墉德。玄景荫素蕤。丰条并春盛。落叶后秋衰。庆彼晚凋福。忘此孤生悲。
园葵诗
作者：陆机
朝代：魏晋

翩翩晚凋葵。孤生寄北蕃。
被蒙覆露惠。微躯后时残。
庇足周一智。生理各万端。
不若闻道易。但伤知命难。
园葵诗二首
作者：陆机
朝代：魏晋

种葵北园中，葵生郁萋萋。朝荣东北倾，夕颖西南晞。零露垂鲜泽，朗月耀其辉。时逝柔风戢，岁暮商猋飞。曾云无温夜，严霜有凝威。幸蒙高墉德，玄景荫素蕤。丰条并春盛，落叶后秋衰。庆彼晚凋福，忘此孤生悲。翩翩晚凋葵，孤生寄北蕃。被蒙覆露惠，微躯后时残。庇足周一智，生理各万端。不若闻道易，但伤知命难。
园葵诗二首·其一
作者：陆机
朝代：魏晋

种葵北园中，葵生郁萋萋。朝荣东北倾，夕颖西南晞。零露垂鲜泽，朗月耀其辉。时逝柔风戢，岁暮商猋飞。曾云无温夜，严霜有凝威。幸蒙高墉德，玄景荫素蕤。丰条并春盛，落叶后秋衰。庆彼晚凋福，忘此孤生悲。
园葵诗二首·其二
作者：陆机
朝代：魏晋

翩翩晚凋葵，孤生寄北蕃。被蒙覆露惠，微躯后时残。庇足周一智，生理各万端。不若闻道易，但伤知命难。
塘上行
作者：陆机
朝代：魏晋

江蓠生幽渚。微芳不足宣。被蒙风雨会。移居华池边。发藻玉台下。垂影沧浪渊。霑润既已渥。结根奥且坚。四节逝不处。繁华难久鲜。淑气与时殒。余芳随风捐。天道有迁易。人理无常全。男欢智倾愚。女爱衰避妍。不惜微躯退。但惧苍蝇前。愿君广末光。照妾薄暮年。
塘上行
作者：陆机
朝代：魏晋

江蓠生幽渚，微芳不足宣。被蒙风雨会，移居华池边。发藻玉台下，垂影沧浪渊。沾润既已渥，结根奥且坚。四节逝不处，繁华难久鲜。淑气与时殒，馀芳随风捐。天道有迁易，人理无常全。男欢智倾愚，女爱衰避妍。不惜微躯退，但惧苍蝇前。愿君广末光，照妾薄暮年。
壮哉行
作者：陆机
朝代：魏晋

萋萋春草生。王孙犹有情。差池燕始飞。夭袅桃始荣。灼灼桃悦色。飞飞燕弄声。檐上云结阴。涧下风吹清。幽树虽改观。终始在初生。松茑欢蔓延。樛葛欣累萦。眇然游宦子。悟言来未并。鼻感改朔气。心伤变节荣。侘傺岂徒然。澶漫绝音形。风来不可托。鸟去岂为听。
太山吟
作者：陆机
朝代：魏晋

太山一何高。迢迢造天庭。峻极周已远。曾云郁冥冥。梁甫亦有馆。蒿里亦有亭。幽涂延万鬼。神房集百灵。长吟太山侧。慷慨激楚声。
太山吟
作者：陆机
朝代：魏晋

太山一何高，迢迢造天庭。峻极周已远，曾云郁冥冥。梁甫亦有馆，蒿里亦有亭。幽涂延万鬼，神房集百灵。长吟太山侧，慷慨激楚声。
尸乡亭诗
作者：陆机
朝代：魏晋

东游观巩洛。逍遥丘墓间。秋草漫长柯。寒木入云烟。发轸有夙宴。息驾无愚贤。
尸乡亭诗
作者：陆机
朝代：魏晋

东游观巩洛，逍遥丘墓间。秋草漫长柯，寒木入云烟。发轸有夙宴，息驾无愚贤。
庶人挽歌辞
作者：陆机
朝代：魏晋

死生各异方。昭非神色袭。
贵贱礼有差。外相盛已集。
魂衣何盈盈。旟旐何习习。
父母拊棺号。兄弟扶筵泣。
灵轜动轇。龙首矫崔嵬。
挽歌挟轂唱。嘈嘈一何悲。
浮云中容与。飘风不能回。
渊鱼仰失梁。征鸟俯坠飞。
念彼平生时。延宾陟此帏。
宾阶有邻迹。我降无登辉。
庶人挽歌辞
作者：陆机
朝代：魏晋

死生各异方。昭非神色袭。贵贱礼有差。外相盛已集。魂衣何盈盈。旟旐何习习。父母拊棺号。兄弟扶筵泣。灵轜动轇（左车右蒭）。龙首矫崔嵬。挽歌挟轂唱。嘈嘈一何悲。浮云中容与。飘风不能回。渊鱼仰失梁。征鸟俯坠飞。念彼平生时。延宾陟此帏。宾阶有邻迹。我降无登辉。
庶人挽歌辞
作者：陆机
朝代：魏晋

死生各异方，昭非神色袭。贵贱礼有差，外相盛已集。魂衣何盈盈，旟旐何习习。父母拊棺号，兄弟扶筵泣。灵轜动轇轕，龙首矫崔嵬。挽歌挟毂唱，嘈嘈一何悲。浮云中容与，飘风不能回。渊鱼仰失梁，征鸟俯坠飞。念彼平生时，延宾陟此帏。宾阶有邻迹，我降无登辉。
庶人挽歌辞
作者：陆机
朝代：魏晋

陶犬不知吠。瓦鸡焉能。
安寝重丘下。仰闻板筑声。
埏埴为涂车。束薪作蒭灵。
庶人挽歌辞
作者：陆机
朝代：魏晋

陶犬不知吠，瓦鸡焉能鸣。安寝重丘下，仰闻板筑声。埏埴为涂车，束薪作刍灵。
悲哉行
作者：陆机
朝代：魏晋

游客芳春林。春芳伤客心。和风飞清响。鲜云垂薄阴。蕙草饶淑气。时鸟多好音。翩翩鸣鸠羽。喈喈仓庚吟。幽兰盈通谷。长秀被高岑。女萝亦有托。蔓葛亦有寻。伤哉客游士。忧思一何深。目感随气草。耳悲咏时禽。寤寐多远念。缅然若飞沈。愿托归风响。寄言遗所钦。
悲哉行
作者：陆机
朝代：魏晋

游客芳春林，春芳伤客心。和风飞清响，鲜云垂薄阴。蕙草饶淑气，时鸟多好音。翩翩鸣鸠羽，喈喈苍庚吟。幽兰盈通谷，长秀被高岑。女萝亦有托，蔓葛亦有寻。伤哉客游士，忧思一何深。目感随气草，耳悲咏时禽。寤寐多远念，缅然若飞沈。愿托归风响，寄言遗所钦。
折扬柳行
作者：陆机
朝代：魏晋

邈矣垂天景。壮哉奋地雷。丰隆岂久响。华光但西隤。日落似有竟。时逝恒若催。仰悲朗月运。坐观琁盖回。盛门无再入。衰房莫苦开。人生固已短。出处鲜为谐。慷慨惟昔人。兴此千载怀。升龙悲绝处。葛藟变条枚。寤寐岂虚叹。曾是感与叹。弭意无足欢。愿言有余哀。
折扬柳行
作者：陆机
朝代：魏晋

邈矣垂天景，壮哉奋地雷。丰隆岂久响，华光但西隤。日落似有竟，时逝恒若催。仰悲朗月运，坐观璇盖回。盛门无再入，衰房莫苦开。人生固已短，出处鲜为谐。慷慨惟昔人，兴此千载怀。升龙悲绝处，葛藟变条枚。寤寐岂虚叹，曾是感与摧。弭意无足欢，愿言有馀哀。
招隐诗
作者：陆机
朝代：魏晋

明发心不夷。振衣聊踯躅。踯躅欲安之。幽人在浚谷。朝采南涧藻。夕息西山足。轻条象云构。密叶成翠幄。激楚伫兰林。回芳薄秀木。山溜何泠泠。飞泉漱鸣玉。哀音附灵波。颓响赴曾曲。至乐非有假。安事浇淳朴。富贵久难图。税驾从所欲。
招隐诗
作者：陆机
朝代：魏晋

明发心不夷，振衣聊踯躅。踯躅欲安之，幽人在浚谷。朝采南涧藻，夕息西山足。轻条象云构，密叶成翠幄。激楚伫兰林，回芳薄秀木。山溜何泠泠，飞泉漱鸣玉。哀音附灵波，颓响赴曾曲。至乐非有假，安事浇淳朴。富贵苟难图，税驾从所欲。
招隐诗二首
作者：陆机
朝代：魏晋

驾言寻飞遁。山路郁盘桓。芳兰振蕙叶。玉泉涌微澜。嘉卉献时服。灵术进朝飡。寻山求逸民。穹谷幽且遐。清泉荡玉渚。文鱼跃中波。
招隐诗二首
作者：陆机
朝代：魏晋

驾言寻飞遁，山路郁盘桓。芳兰振蕙叶，玉泉涌微澜。嘉卉献时服，灵术进朝餐。寻山求逸民，穹谷幽且遐。清泉荡玉渚，文鱼跃中波。
招隐诗二首·其一
作者：陆机
朝代：魏晋

驾言寻飞遁，山路郁盘桓。芳兰振蕙叶，玉泉涌微澜。嘉卉献时服，灵术进朝餐。
招隐诗二首·其二
作者：陆机
朝代：魏晋

寻山求逸民，穹谷幽且遐。清泉荡玉渚，文鱼跃中波。
拟东城一何高诗
作者：陆机
朝代：魏晋

西山何其峻。层曲郁崔嵬。零露弥天坠。蕙叶凭林衰。寒暑相因袭。时逝忽如颓。三闾结飞辔。大耋嗟落晖。曷为牵世务。中心若有违。京洛多妖丽。玉颜侔琼蕤。闲夜抚鸣琴。惠音清且悲。长歌赴促节。哀响逐高徽。一唱万夫叹。再唱梁尘飞。思为河曲鸟。双游沣水湄。
拟东城一何高诗
作者：陆机
朝代：魏晋

西山何其峻，层曲郁崔嵬。零露弥天坠，蕙叶凭林衰。寒暑相因袭，时逝忽如颓。三闾结飞辔，大耋嗟落晖。曷为牵世务，中心若有违。京洛多妖丽，玉颜侔琼蕤。闲夜抚鸣琴，惠音清且悲。长歌赴促节，哀响逐高徽。一唱万夫叹，再唱梁尘飞。思为河曲鸟，双游沣水湄。
拟今日良宴会诗
作者：陆机
朝代：魏晋

闲夜命欢友。置酒迎风馆。齐僮梁甫吟。秦娥张女弹。哀音绕栋宇。遗响入云汉。四座咸同志。羽觞不可算。高谈一何绮。蔚若朝霞烂。人生无几何。为乐常苦晏。譬彼伺晨鸟。扬声当及旦。曷为恒忧苦。守此贫与贱。
拟今日良宴会诗
作者：陆机
朝代：魏晋

闲夜命欢友，置酒迎风馆。齐僮梁甫吟，秦娥张女弹。哀音绕栋宇，遗响入云汉。四座咸同志，羽觞不可算。高谈一何绮，蔚若朝霞烂。人生无几何，为乐常苦晏。譬彼伺晨鸟，扬声当及旦。曷为恒忧苦，守此贫与贱。
拟兰若生春阳诗
作者：陆机
朝代：魏晋

嘉树生朝阳。凝霜封其条。执心守时信。岁寒终不凋。美人何其旷。灼灼在云霄。隆想弥年月。长啸入风飙。引领望天末。譬彼向阳翘。
拟兰若生春阳诗
作者：陆机
朝代：魏晋

嘉树生朝阳，凝霜封其条。执心守时信，岁寒终不凋。美人何其旷，灼灼在云霄。隆想弥年月，长啸入风飙。引领望天末，譬彼向阳翘。
拟庭中有奇树诗
作者：陆机
朝代：魏晋

欢友兰时往。迢迢匿音徽。虞渊引绝景。四节逝若飞。芳草久已茂。佳人竟不归。踯躅遵林渚。惠风入我怀。感物恋所欢。采此欲贻谁。
拟庭中有奇树诗
作者：陆机
朝代：魏晋

欢友兰时往，迢迢匿音徽。虞渊引绝景，四节逝若飞。芳草久已茂，佳人竟不归。踯躅遵林渚，惠风入我怀。感物恋所欢，采此欲贻谁。
拟明月何皎皎
作者：陆机
朝代：魏晋

安寝北堂上，明月入我牖。照之有余辉，揽之不盈手。凉风绕曲房，寒蝉鸣高柳。踟蹰感节物，我行永已久。游宦会无成，离思难常守。
拟明月何皎皎诗
作者：陆机
朝代：魏晋

安寝北堂上。明月入我牖。照之有余辉。揽之不盈手。凉风绕曲房。寒蝉鸣高柳。踟蹰感节物。我行永已久。游宦会无成。离思难常守。
拟明月何皎皎诗
作者：陆机
朝代：魏晋

安寝北堂上，明月入我牖。照之有馀辉，揽之不盈手。凉风绕曲房，寒蝉鸣高柳。踟蹰感节物，我行永已久。游宦会无成，离思难常守。
拟明月皎夜光诗
作者：陆机
朝代：魏晋

岁暮凉风发。昊天肃明明。招摇西北指。天汉东南倾。朗月照闲房。蟋蟀吟户庭。翻翻归雁集。嘒嘒寒蝉鸣。畴昔同晏友。翰飞戾高冥。服美改声听。居愉遗旧情。织女无机杼。大梁不架楹。
拟明月皎夜光诗
作者：陆机
朝代：魏晋

岁暮凉风发，昊天肃明明。招摇西北指，天汉东南倾。朗月照闲房，蟋蟀吟户庭。翻翻归雁集，嘒嘒寒蝉鸣。畴昔同宴友，翰飞戾高冥。服美改声听，居愉遗旧情。织女无机杼，大梁不架楹。
拟涉江采芙蓉诗
作者：陆机
朝代：魏晋

上山采琼蕊。穹谷饶芳兰。采采不盈掬。悠悠怀所欢。故乡一何旷。山川阻且难。沈思钟万里。踯躅独吟叹。
拟涉江采芙蓉诗
作者：陆机
朝代：魏晋

上山采琼蕊，穹谷饶芳兰。采采不盈掬，悠悠怀所欢。故乡一何旷，山川阻且难。沈思钟万里，踯躅独吟叹。
拟行行重行行诗
作者：陆机
朝代：魏晋

悠悠行迈远。戚戚忧思深。此思亦何思。思君徽与音。音徽日夜离。缅邈若飞沈。王鲔怀河岫。晨风思北林。游子眇天末。还期不可寻。惊飙褰反信。归云难寄音。伫立想万里。沈忧萃我心。揽衣有余带。循形不盈衿。去去遗情累。安处抚清琴。
拟行行重行行诗
作者：陆机
朝代：魏晋

悠悠行迈远，戚戚忧思深。此思亦何思，思君徽与音。音徽日夜离，缅邈若飞沈。王鲔怀河岫，晨风思北林。游子眇天末，还期不可寻。惊飙褰反信，归云难寄音。伫立想万里，沈忧萃我心。揽衣有馀带，循形不盈衿。去去遗情累，安处抚清琴。
拟西北有高楼诗
作者：陆机
朝代：魏晋

高楼一何峻。迢迢峻而安。绮窗出尘冥。飞陛蹑云端。佳人抚琴瑟。纤手清且闲。芳气随风结。哀响馥若兰。玉容谁能顾。倾城在一弹。伫立望日昃。踯躅再三叹。不怨伫立久。但愿歌者欢。思驾归鸿羽。比翼双飞翰。
拟西北有高楼诗
作者：陆机
朝代：魏晋

高楼一何峻，迢迢峻而安。绮窗出尘冥，飞陛蹑云端。佳人抚琴瑟，纤手清且闲。芳气随风结，哀响馥若兰。玉容谁能顾，倾城在一弹。伫立望日昃，踯躅再三叹。不怨伫立久，但愿歌者欢。思驾归鸿羽，比翼双飞翰。
拟迢迢牵牛星诗
作者：陆机
朝代：魏晋

昭昭清汉晖。粲粲光天步。牵牛西北回。织女东南顾。华容一何冶。挥手如振素。怨彼河无梁。悲此年岁暮。跂彼无良缘。睆焉不得度。引领望大川。双涕如霑露。
拟迢迢牵牛星诗
作者：陆机
朝代：魏晋

昭昭清汉晖，粲粲光天步。牵牛西北回，织女东南顾。华容一何冶，挥手如振素。怨彼河无梁，悲此年岁暮。跂彼无良缘，睆焉不得度。引领望大川，双涕如沾露。
拟青青河畔草诗
作者：陆机
朝代：魏晋

靡靡江蓠草。熠熠生何侧。皎皎彼姝女。阿那当轩织。粲粲妖容姿。灼灼美颜色。良人游不归。偏栖独支翼。空房来悲风。中夜起叹息。
拟青青河畔草诗
作者：陆机
朝代：魏晋

靡靡江蓠草，熠熠生河侧。皎皎彼姝女，阿那当轩织。粲粲妖容姿，灼灼美颜色。良人游不归，偏栖独支翼。空房来悲风，中夜起叹息。
拟青青陵上柏诗
作者：陆机
朝代：魏晋

冉冉高陵苹。习习随风翰。人生当几时。譬彼浊水澜。戚戚多滞念。置酒宴所欢。方驾振飞辔。远游入长安。名都一何绮。城阙郁盘桓。飞馈缨虹带。层台冒云冠。高门罗北阙。甲第椒与兰。侠客控绝景。都人骖玉轩。遨游放情愿。慷慨为谁叹。
拟青青陵上柏诗
作者：陆机
朝代：魏晋

冉冉高陵苹，习习随风翰。人生当几时，譬彼浊不澜。戚戚多滞念，置酒宴所欢。方驾振飞辔，远游入长安。名都一何绮，城阙郁盘桓。飞阁缨虹带，层台冒云冠。高门罗北阙，甲第椒与兰。侠客控绝景，都人骖玉轩。遨游放情愿，慷慨为谁叹。
挽歌诗
作者：陆机
朝代：魏晋

卜择考休贞。嘉命咸在兹。
夙驾警徒御。结辔顿重基。
龙被广柳。前驱矫轻旗。
殡宫何嘈嘈。哀响沸中闱。
中闱且勿讙。听我薤露诗。
死生各异伦。祖载当有时。
舍爵两楹位。启殡进灵轜。
饮饯觞莫举。出宿归无期。
帷衽旷遗影。栋宇与子辞。
周亲咸奔凑。友朋自远来。
翼翼飞轻轩。骎骎策素骐。
按辔遵长薄。送子长夜台。
呼子子不闻。泣子子不知。
叹息重榇侧。念我畴昔时。
三秋犹足收。万世安可思。
殉没身易亡。救子非所能。
含言言哽咽。挥涕涕流离。
挽歌诗
作者：陆机
朝代：魏晋

卜择考休贞。嘉命咸在兹。夙驾警徒御。结辔顿重基。龙（左巾右荒）被广柳。前驱矫轻旗。殡宫何嘈嘈。哀响沸中闱。中闱且勿讙。听我薤露诗。死生各异伦。祖载当有时。舍爵两楹位。启殡进灵轜。饮饯觞莫举。出宿归无期。帷衽旷遗影。栋宇与子辞。周亲咸奔凑。友朋自远来。翼翼飞轻轩。骎骎策素骐。按辔遵长薄。送子长夜台。呼子子不闻。泣子子不知。叹息重榇侧。念我畴昔时。三秋犹足收。万世安可思。殉没身易亡。救子非所能。含言言哽咽。挥涕涕流离。
挽歌诗三首
作者：陆机
朝代：魏晋

卜择考休贞，嘉命咸在兹。夙驾警徒御，结辔顿重基。龙㡛被广柳，前驱矫轻旗。殡宫何嘈嘈，哀响沸中闱。中闱且勿欢，听我薤露诗。死生各异伦，祖载当有时。舍爵两楹位，启殡进灵轜。饮饯觞莫举，出宿归无期。帷衽旷遗影，栋宇与子辞。周亲咸奔凑，友朋自远来。翼翼飞轻轩，骎骎策素骐。按辔遵长薄，送子长夜台。呼子子不闻，泣子子不知。叹息重榇侧，念我畴昔时。三秋犹足收，万世安可思。殉没身易亡，救子非所能。含言言哽咽，挥涕涕流离。流离亲友思，惆怅神不泰。素骖伫轜轩，玄驷骛飞盖。哀鸣兴殡宫，回迟悲野外。魂舆寂无响，但见冠与带。备物象平生，长旌谁为旆。悲风徽行轨，倾云结流霭。振策指灵丘，驾言从此逝。重阜何崔嵬，玄庐窜其间。磅礴立四极，穹隆放苍天。侧听阴沟涌，卧观天井悬。圹宵何寥廓，大暮安可晨。人往有返岁，我行无归年。昔居四民宅，今托万鬼邻。昔为七尺躯，今成灰与尘。金玉素所佩，鸿毛今不振。丰肌飨蝼蚁，妍姿永夷泯。寿堂延魑魅，虚无自相宾。蝼蚁尔何怨，魑魅我何亲。拊心痛荼毒，永叹莫为陈。
挽歌诗三首·其一
作者：陆机
朝代：魏晋

卜择考休贞，嘉命咸在兹。夙驾警徒御，结辔顿重基。龙㡛被广柳，前驱矫轻旗。殡宫何嘈嘈，哀响沸中闱。中闱且勿欢，听我薤露诗。死生各异伦，祖载当有时。舍爵两楹位，启殡进灵轜。饮饯觞莫举，出宿归无期。帷衽旷遗影，栋宇与子辞。周亲咸奔凑，友朋自远来。翼翼飞轻轩，骎骎策素骐。按辔遵长薄，送子长夜台。呼子子不闻，泣子子不知。叹息重榇侧，念我畴昔时。三秋犹足收，万世安可思。殉没身易亡，救子非所能。含言言哽咽，挥涕涕流离。
挽歌诗三首·其三
作者：陆机
朝代：魏晋

重阜何崔嵬，玄庐窜其间。磅礴立四极，穹隆放苍天。侧听阴沟涌，卧观天井悬。圹宵何寥廓，大暮安可晨。人往有返岁，我行无归年。昔居四民宅，今托万鬼邻。昔为七尺躯，今成灰与尘。金玉素所佩，鸿毛今不振。丰肌飨蝼蚁，妍姿永夷泯。寿堂延魑魅，虚无自相宾。蝼蚁尔何怨，魑魅我何亲。拊心痛荼毒，永叹莫为陈。
挽歌诗三首·其二
作者：陆机
朝代：魏晋

流离亲友思，惆怅神不泰。素骖伫轜轩，玄驷骛飞盖。哀鸣兴殡宫，回迟悲野外。魂舆寂无响，但见冠与带。备物象平生，长旌谁为旆。悲风徽行轨，倾云结流霭。振策指灵丘，驾言从此逝。
挽歌辞
作者：陆机
朝代：魏晋

在昔良可悲。魂往一何慼。念我平生时。人道多拘役。五常侵轨仪。夕气牵徽墨。随和乏良聘。枝（左马右关）或鸩毒。
挽歌辞·其一
作者：陆机
朝代：魏晋

在昔良可悲，魂往一何戚。念我平生时，人道多拘役。五常侵轨仪，夕气牵徽墨。随和乏良聘，枝骈或鸩毒。
放歌行
作者：陆机
朝代：魏晋

容华夙夜零。无故自消歇。
放歌行
作者：陆机
朝代：魏晋

容华夙夜零，无故自消歇。
日出东南隅行
作者：陆机
朝代：魏晋

扶桑升朝晖。照此高台端。高台多妖丽。濬房出清颜。淑貌耀皎日。惠心清且闲。美目扬玉泽。蛾眉象翠翰。鲜肤一何润。秀色若可餐。窈窕多容仪。婉媚巧笑言。暮春春服成。粲粲绮与纨。金雀垂藻翘。琼佩结瑶璠。方驾扬清尘。濯足洛水澜。蔼蔼风云会。佳人一何繁。南崖充罗幕。北渚盈軿轩。清川含藻景。高岸被华丹。馥馥芳袖挥。泠泠纤指弹。悲歌吐清响。雅舞播幽兰。丹唇含九秋。妍迹陵七盘。赴曲迅惊鸿。蹈节如集鸾。绮态随颜变。沈姿无定源。俯仰纷阿那。顾步咸可欢。遗芳结飞飙。浮景映清湍。冶容不足咏。春游良可叹。
日出东南隅行
作者：陆机
朝代：魏晋

扶桑升朝晖，照此高台端。高台多妖丽，浚房出清颜。淑貌耀皎日，惠心清且闲。美目扬玉泽，蛾眉象翠翰。鲜肤一何润，秀色若可餐。窈窕多容仪，婉媚巧笑言。暮春春服成，粲粲绮与纨。金雀垂藻翘，琼佩结瑶璠。方驾扬清尘，濯足洛水澜。蔼蔼风云会，佳人一何繁。南崖充罗幕，北渚盈軿轩。清川含藻景，高岸被华丹。馥馥芳袖挥，泠泠纤指弹。悲歌吐清响，雅舞播幽兰。丹唇含九秋，妍迹陵七盘。赴曲迅惊鸿，蹈节如集鸾。绮态随颜变，沈姿无定源。俯仰纷阿那，顾步咸可欢。遗芳结飞飙，浮景映清湍。冶容不足咏，春游良可叹。
春咏
作者：陆机
朝代：魏晋

节运同可悲。莫若春气甚。和风未及燠。遗凉清且凛。
春咏
作者：陆机
朝代：魏晋

节运同可悲，莫若春气甚。和风未及燠，遗凉清且凛。
梁甫吟
作者：陆机
朝代：魏晋
体裁：诗

玉衡固已骖，羲和若飞凌。四运循环转，寒暑自相承。冉冉年时暮，迢迢天路征。招摇东北指，大火西南升。悲风无绝响，玄云互相仍。丰水凭川结，零露弥天凝。年命特相逝，庆云鲜克乘。履信多愆期，思顺焉足凭。慷慨临川响，非此孰为兴。哀吟梁甫颠，慷慨独抚膺。
梁甫吟
作者：陆机
朝代：魏晋

玉衡既已骖。羲和若飞淩。
四运循环转。寒暑自相承。
冉冉年时暮。迢迢天路徵。
招摇东北指。大火西南升。
悲风无绝响。玄云互相仍。
丰冰凭川结。零露弥天凝。
年命时相逝。庆云鲜克乘。
履信多愆期。思顺焉足凭。
慷慨临川响。非此孰为兴。
哀吟梁甫巅。慷慨独拊膺。
梁甫吟
作者：陆机
朝代：魏晋

玉衡既已骖，羲和若飞凌。四运循环转，寒暑自相承。冉冉年时暮，迢迢天路徵。招摇东北指，大火西南升。悲风无绝响，玄云互相仍。丰冰凭川结，零露弥天凝。年命时相逝，庆云鲜克乘。履信多愆期，思顺焉足凭。慷慨临川响，非此孰为兴。哀吟梁甫巅，慷慨独拊膺。
棹歌行
作者：陆机
朝代：魏晋

迟迟暮春日，天气柔且嘉。元吉降初巳，濯秽游黄河。龙舟浮鹢首，羽旗垂藻葩。乘风宣飞景，逍遥戏中波。名讴激清唱，榜人纵棹歌。投纶沈洪川，飞缴入紫霞。
櫂歌行
作者：陆机
朝代：魏晋

迟迟暮春日。天气柔且嘉。元吉降初巳。濯秽游黄河。龙舟浮鹢首。羽旗垂藻葩。乘风宣飞景。逍遥戏中波。名讴激清唱。榜人纵櫂歌。投纶沈洪川。飞缴入紫霞。
燕歌行
作者：陆机
朝代：魏晋

四时代序逝不追。寒风习习落叶飞。蟋蟀在堂露盈墀。念君远游常苦悲。君何缅然久不归。贱妾悠悠心无违。白日既没明灯辉。夜禽赴林匹鸟栖。双鸠关关宿何湄。忧来感物涕不晞。非君之念思为谁。别日何早会何迟。
燕歌行
作者：陆机
朝代：魏晋

四时代序逝不追。寒风习习落叶飞。蟋蟀在堂露盈墀。念君远游常苦悲。君何缅然久不归。贱妾悠悠心无违。白日既没明灯辉。夜禽赴林匹鸟栖。双鸠关关宿河湄。忧来感物涕不晞。非君之念思为谁。别日何早会何迟。
猛虎行
作者：陆机
朝代：魏晋

渴不饮盗泉水。热不息恶木阴。恶木岂无枝。志士多苦心。整驾肃时命。杖策将远寻。饥食猛虎窟。寒栖野雀林。日归功未建。时往岁载阴。崇云临岸骇。鸣条随风吟。静言幽谷底。长啸高山岑。急弦无懦响。亮节难为音。人生诚未易。曷云开此衿。眷我耿介怀。俯仰愧古今。
猛虎行
作者：陆机
朝代：魏晋
体裁：诗

渴不饮盗泉水，热不息恶木阴。恶木岂无枝？志士多苦心。整驾肃时命，杖策将远寻。饥食猛虎窟，寒栖野雀林。日归功未建，时往岁载阴。崇云临岸骇，鸣条随风吟。静言幽谷底，长啸高山岑。急弦无懦响，亮节难为音。人生诚未易，曷云开此衿？眷我耿介怀，俯仰愧古今。
王侯挽歌辞
作者：陆机
朝代：魏晋

孤魂虽有识。良接难为符。操心玄芒内。注血治鬼区。
王侯挽歌辞
作者：陆机
朝代：魏晋

孤魂虽有识，良接难为符。操心玄芒内，注血治鬼区。
班婕妤
作者：陆机
朝代：魏晋

婕妤去辞宠。淹留终不见。寄情在玉阶。托意惟团扇。春苔暗阶除。秋草芜高殿。黄昏履綦绝。愁来空雨面。
班婕妤
作者：陆机
朝代：魏晋

婕妤去辞宠，淹留终不见。寄情在玉阶，托意惟团扇。春苔暗阶除，秋草芜高殿。黄昏履綦绝，愁来空雨面。
百年歌
作者：陆机
朝代：魏晋

一十时。颜如蕣华晔有晖。体如飘风行如飞。娈彼孺子相追随。终朝出游薄暮归。六情逸豫心无违。酒将炙奈乐何。清酒将炙奈乐何。
百年歌
作者：陆机
朝代：魏晋

三十时。行成名立有令闻。
力可扛鼎志干云。食如漏巵气如熏。
辞家观国综典文。高冠素带焕翩纷。
酒将炙奈乐何。清酒将炙奈乐何。
百年歌
作者：陆机
朝代：魏晋

二十时。肤体彩泽人理成。
美目淑貌灼有荣。被服冠带丽且清。
光车骏马游都城。高谈雅步何盈盈。
酒将炙奈乐何。清酒将炙奈乐何。
百年歌
作者：陆机
朝代：魏晋

五十时。荷旄仗节镇邦家。
鼓钟嘈囋赵女歌。罗衣綷粲金翠华。
言笑雅舞相经过。清酒将炙奈乐何。
酒将炙奈乐何。
百年歌十首
作者：陆机
朝代：魏晋

一十时。颜如蕣华晔有晖。体如飘风行如飞。娈彼孺子相追随。终朝出游薄暮归。六情逸豫心无违。清酒将炙奈乐何。清酒将炙奈乐何。二十时。肤体彩泽人理成。美目淑貌灼有荣。被服冠带丽且清。光车骏马游都城。高谈雅步何盈盈。清酒将炙奈乐何。清酒将炙奈乐何。三十时。行成名立有令闻。力可扛鼎志干云。食如漏卮气如熏。辞家观国综典文。高冠素带焕翩纷。清酒将炙奈乐何。清酒将炙奈乐何。四十时。体力克壮志方刚。跨州越郡还帝乡。出入承明拥大珰。清酒将炙奈乐何。清酒将炙奈乐何。五十时。荷旄仗节镇邦家。鼓钟嘈囋赵女歌。罗衣綷粲金翠华。言笑雅舞相经过。清酒将炙奈乐何。清酒将炙奈乐何。六十时。年亦耆艾业亦隆。骖驾四牡入紫宫。轩冕婀那翠云中。子孙昌盛家道丰。清酒将炙奈乐何。清酒将炙奈乐何。七十时。精爽颇损膂力愆。清水明镜不欲观。临乐对酒转无欢。揽形修发独长叹。八十时。明已损目聪去耳。前言往行不复纪。辞官致禄归桑梓。安车驷马入旧里。乐事告终忧事始。九十时。日告耽瘁月告衰。形体虽是志意非。言多谬误心多悲。子孙朝拜或问谁。指景玩日虑安危。感念平生泪交挥。百岁时。盈数已登肌肉单。四支百节还相患。目若浊镜口垂涎。呼吸嚬蹙反侧难。茵褥滋味不复安。
百年歌十首·其一
作者：陆机
朝代：魏晋

一十时。颜如蕣华晔有晖。体如飘风行如飞。娈彼孺子相追随。终朝出游薄暮归。六情逸豫心无违。清酒将炙奈乐何。清酒将炙奈乐何。
百年歌十首·其七
作者：陆机
朝代：魏晋

七十时。精爽颇损膂力愆。清水明镜不欲观。临乐对酒转无欢。揽形修发独长叹。
百年歌十首·其三
作者：陆机
朝代：魏晋

三十时。行成名立有令闻。力可扛鼎志干云。食如漏卮气如熏。辞家观国综典文。高冠素带焕翩纷。清酒将炙奈乐何。清酒将炙奈乐何。
百年歌十首·其九
作者：陆机
朝代：魏晋

九十时。日告耽瘁月告衰。形体虽是志意非。言多谬误心多悲。子孙朝拜或问谁。指景玩日虑安危。感念平生泪交挥。
百年歌十首·其二
作者：陆机
朝代：魏晋

二十时。肤体彩泽人理成。美目淑貌灼有荣。被服冠带丽且清。光车骏马游都城。高谈雅步何盈盈。清酒将炙奈乐何。清酒将炙奈乐何。
百年歌十首·其五
作者：陆机
朝代：魏晋

五十时。荷旄仗节镇邦家。鼓钟嘈囋赵女歌。罗衣綷粲金翠华。言笑雅舞相经过。清酒将炙奈乐何。清酒将炙奈乐何。
百年歌十首·其八
作者：陆机
朝代：魏晋

八十时。明已损目聪去耳。前言往行不复纪。辞官致禄归桑梓。安车驷马入旧里。乐事告终忧事始。
百年歌十首·其六
作者：陆机
朝代：魏晋

六十时。年亦耆艾业亦隆。骖驾四牡入紫宫。轩冕婀那翠云中。子孙昌盛家道丰。清酒将炙奈乐何。清酒将炙奈乐何。
百年歌十首·其十
作者：陆机
朝代：魏晋

百岁时。盈数已登肌肉单。四支百节还相患。目若浊镜口垂涎。呼吸嚬蹙反侧难。茵褥滋味不复安。
百年歌十首·其四
作者：陆机
朝代：魏晋

四十时。体力克壮志方刚。跨州越郡还帝乡。出入承明拥大珰。清酒将炙奈乐何。清酒将炙奈乐何。
皇太子宴玄圃宣猷堂有令赋诗
作者：陆机
朝代：魏晋

三正迭绍。洪圣启运。自昔哲王。先天而顺。群辟崇替。降及近古。黄晖既渝。素灵承祜。乃眷斯顾。祚之宅土。三后始基。世武丕承。协风旁骇。天晷仰澄。淳曜六合。皇庆攸兴。自彼河汾。奄齐七政。时文惟晋。世笃其圣。钦翼昊天。对扬成命。九区克咸。讴歌以咏。皇上纂隆。经教弘道。于化既丰。在工载考。俯釐庶绩。仰荒大造。仪刑祖宗。妥绥天保。笃生我后。克明克秀。体辉重光。承规景数。茂德渊冲。天姿玉裕。蕞尔小臣。邈彼荒遐。弛厥负担。振缨承华。匪顾伊始。惟命之嘉。
皇太子宴玄圃宣猷堂有令赋诗
作者：陆机
朝代：魏晋

三正迭绍，洪圣启运。自昔哲王，先天而顺。群辟崇替，降及近古。黄晖既渝，素灵承祜。乃眷斯顾，祚之宅土。三后始基，世武丕承。协风旁骇，天晷仰澄。淳曜六合，皇庆攸兴。自彼河汾，奄齐七政。时文惟晋，世笃其圣。钦翼昊天，对扬成命。九区克咸，讴歌以咏。皇上纂隆，经教弘道。于化既丰，在工载考。俯厘庶绩，仰荒大造。仪刑祖宗，妥绥天保。笃生我后，克明克秀。体辉重光，承规景数。茂德渊冲，天姿玉裕。蕞尔小臣，邈彼荒遐。弛厥负担，振缨承华。匪愿伊始，惟命之嘉。
皇太子赐燕诗
作者：陆机
朝代：魏晋

明明隆晋，茂德有赫。思媚上帝，配天光宅。诞育皇储，仪刑在昔。徽言时宣，福禄来格。劳谦降贵，肆敬下臣。肇彼先驱，翻成嘉宾。
皇太子赐燕诗
作者：陆机
朝代：魏晋

茂德有赫。思媚上帝。配天光宅。诞育皇储。仪刑在昔。徽言时宣。福禄来格。劳谦降贵。肆敬下臣。肇彼先驱。
短歌行
作者：陆机
朝代：魏晋

置酒高堂，悲歌临觞。人寿几何，逝如朝霜。时无重至，华不再阳。苹以春晖，兰以秋芳。来日苦短，去日苦长。今我不乐，蟋蟀在房。乐以会兴，悲以别章。岂曰无感，忧为子忘。我酒既旨，我肴既臧。短歌可咏，长夜无荒。
短歌行
作者：陆机
朝代：魏晋

置酒高堂，悲歌临觞。人寿几何，逝如朝霜。时无重至，华不再阳。苹以春晖，兰以秋芳。来日苦短，去日苦长。今我不乐，蟋蟀在房。乐以会兴，悲以别章。岂曰无感，忧为子忘。我酒既旨，我肴既臧。短歌有咏，长夜无荒。
短歌行
作者：陆机
朝代：魏晋
体裁：诗

置酒高堂，悲歌临觞。
人寿几何，逝如朝霜。
时无重至，华不再阳。
蘋以春晖，兰以秋芳。
来日苦短，去日苦长。
今我不乐，蟋蟀在房。
乐以会兴，悲以别章。
岂曰无感，忧为子忘。
我酒既旨，我肴既臧。
短歌有咏，长夜无荒。
祖会太极东堂诗
作者：陆机
朝代：魏晋

帝谓御事。及尔同欢。我自嘉礼。以寿永观。思乐华殿。祗承圣颜。
祖会太极东堂诗
作者：陆机
朝代：魏晋

帝谓御事，及尔同欢。我自嘉礼，以寿永观。思乐华殿，祗承圣颜。
祖道毕雍孙刘边仲潘正叔诗
作者：陆机
朝代：魏晋

皇储延髦俊。多士出幽遐。过蒙时来运。与子游承华。执笏崇贤内。振缨层城阿。毕刘赞文武。潘生莅邦家。感别怀远人。愿言叹以嗟。
祖道毕雍孙刘边仲潘正叔诗
作者：陆机
朝代：魏晋

皇储延髦俊，多士出幽遐。过蒙时来运，与子游承华。执笏崇贤内，振缨层城阿。毕刘赞文武，潘生莅邦家。感别怀远人，愿言叹以嗟。
秋胡行
作者：陆机
朝代：魏晋

道虽一致。涂有万端。吉凶纷蔼。休咎之源。人鲜知命。命未易观。生亦何惜。功名所勤。
秋胡行
作者：陆机
朝代：魏晋

道虽一致，涂有万端。吉凶纷蔼，休咎之源。人鲜知命，命未易观。生亦何惜，功名所勤。
答张士然诗
作者：陆机
朝代：魏晋

洁身跻秘阁。秘馈峻且玄。终朝理文案。薄暮不遑眠。驾言巡明祀。致敬在祈年。逍遥春王圃。踯躅千畆田。回渠绕曲陌。通波扶直阡。嘉谷垂重颖。芳树发华颠。余固水乡士。摠辔临清渊。戚戚多远念。行行遂成篇。
答张士然诗
作者：陆机
朝代：魏晋

洁身跻秘阁，秘阁峻且玄。终朝理文案，薄暮不遑眠。驾言巡明祀，致敬在祈年。逍遥春王圃，踯躅千亩田。回渠绕曲陌，通波扶直阡。嘉谷垂重颖，芳树发华颠。余固水乡士，总辔临清渊。戚戚多远念，行行遂成篇。
答潘尼诗
作者：陆机
朝代：魏晋

于穆同心。如琼如琳。我东曰徂。来饯其琛。彼美潘生。实综我心。探子玉怀。畴尔惠音。
答潘尼诗
作者：陆机
朝代：魏晋

于穆同心，如琼如琳。我东曰徂，来饯其琛。彼美潘生，实综我心。探子玉怀，畴尔惠音。
答贾谧诗
作者：陆机
朝代：魏晋

伊昔有皇，肇济黎蒸。先天创物，景命是膺。降及群后，迭毁迭兴。邈矣终古，崇替有徵。在汉之季，皇纲幅裂。大辰匿晖，金虎曜质。雄臣驰鹜，义夫赴节。释位挥戈，言谋王室。王室之乱，靡邦不泯。如彼坠景，曾不可振。乃眷三哲，俾乂斯民。启土虽难，改物承天。爰兹有魏，即宫天邑。吴实龙飞，刘亦岳立。干戈载扬，俎豆载戢。民劳师兴，国玩凯入。天厌霸德，黄祚告衅。狱讼违魏，讴歌适晋。陈留归蕃，我皇登禅。庸岷稽颡，三江改献。赫矣隆晋，奄宅率土。对扬天人，有秩斯祜。惟公太宰，光翼二祖。诞育洪胄，纂戎于鲁。东朝既建，淑问峨峨。我求明德，济同以和。鲁公戾止，衮服委蛇。思媚皇储，高步承华。昔我逮兹，时惟下僚。及子栖迟，同林异条。年殊志比，服舛义稠。游跨三春，情固二秋。祗承皇命，出纳无违。往践蕃朝，来步紫微。升降秘阁，我服载晖。孰云匪惧，仰肃明威。分索则易，携手实难。念昔良游，兹焉永叹。公之云感，贻此音翰。蔚彼高藻，如玉如兰。惟汉有木，曾不逾境。惟南有金，万邦作咏。民之胥好，捐狂厉圣。仪刑在昔，予闻子命。
答贾谧诗
作者：陆机
朝代：魏晋

伊昔有皇，肇济黎蒸。先天创物，景命是膺。降及群后，迭毁迭兴。邈矣终古，崇替有徵。惟汉有木，曾不逾境。惟南有金，万邦作咏。民之胥好，捐狂厉圣。仪刑在昔，予闻子命。
答贾谧诗
作者：陆机
朝代：魏晋
体裁：四言诗

伊昔有皇，肇济黎蒸。先天创物，景命是膺。降及群后，迭毁迭兴。邈矣终古，崇替有徵。（一章）在汉之季，皇纲幅裂。大辰匿晖，金虎曜质。雄臣驰鹜，义夫赴节。释位挥戈，言谋王室。（二章）王室之乱，靡邦不泯。如彼坠景，曾不可振。乃眷三哲，俾乂斯民。启土虽难，改物承天。（三章）爰兹有魏，即宫天邑。吴实龙飞，刘亦岳立。干戈载扬，俎豆载戢。民劳师兴，国玩凯入。（四章）天厌霸德，黄祚告衅。狱讼违魏，讴歌适晋。陈留归蕃，我皇登禅。庸岷稽颡，三江改献。（五章）赫矣隆晋，奄宅率土。对扬天人，有秩斯祜。惟公太宰，光翼二祖。诞育洪胄，纂戎于鲁。（六章）东朝既建，淑问峨峨。我求明德，济同以和。鲁公戾止，衮服委蛇。思媚皇储，高步承华。（七章）昔我逮兹，时惟下僚。及子栖迟，同林异条。年殊志比，服舛义稠。游跨三春，情固二秋。（八章）祗承皇命，出纳无违。往践蕃朝，来步紫微。升降秘阁，我服载晖。孰云匪惧，仰肃明威。（九章）分索则易，携手实难。念昔良游，兹焉永叹。公之云感，贻此音翰。蔚彼高藻，如玉如兰。（十章）惟汉有木，曾不逾境。惟南有金，万邦作咏。民之胥好，捐狂厉圣。仪刑在昔，予闻子命。（十一章）
苦寒行
作者：陆机
朝代：魏晋

北游幽朔城。凉野多险难。俯入穷谷底。仰陟高山盘。凝冰结重磵。积雪被长峦。阴雪兴岩侧。悲风鸣树端。不睹白日景。但闻寒鸟喧。猛虎凭林啸。玄猿临岸叹。夕宿乔木下。惨怆恒鲜欢。渴饮坚冰浆。饥待零露餐。离思固已久。寤寐莫与言。剧哉行役人。慊慊恒苦寒。
苦寒行
作者：陆机
朝代：魏晋

北游幽朔城，凉野多险难。俯入穷谷底，仰陟高山盘。凝冰结重涧，积雪被长峦。阴雪兴岩侧，悲风鸣树端。不睹白日景，但闻寒鸟喧。猛虎凭林啸，玄猿临岸叹。夕宿乔木下，惨怆恒鲜欢。渴饮坚冰浆，饥待零露餐。离思固已久，寤寐莫与言。剧哉行役人，慊慊恒苦寒。
苦寒行
作者：陆机
朝代：魏晋
体裁：诗

北游幽朔城，凉野多险难。
俯入穷谷底，仰陟高山盘。
凝冰结重磵，积雪被长峦。
阴雪兴岩侧，悲风鸣树端。
不睹白日景，但闻寒鸟喧。
猛虎凭林啸，玄猿临岸叹。
夕宿乔木下，惨怆恒鲜欢。
渴饮坚冰浆，饥待零露餐。
离思固已久，寤寐莫与言。
剧哉行役人，慊慊恒苦寒。
董桃行
作者：陆机
朝代：魏晋

和风习习薄林。柔条布叶垂阴。鸣鸠拂羽相寻。仓庚喈喈弄音。感时悼逝伤心。日月相追周旋。万里倏忽几年。人皆冉冉西迁。盛时一往不还。慷慨乖念凄然。昔为少年无忧。常吝秉烛夜游。翩翩宵征何求。于今知此有由。但为老去年遒。盛固有衰不疑。长夜冥冥无期。何不驱驰及时。聊乐永日自怡。赍此遗情何之。人生居世为安。岂若及时为欢。世道多故万端。忧虑纷错交颜。老行及之长叹。
董桃行
作者：陆机
朝代：魏晋

和风习习薄林。柔条布叶垂阴。鸣鸠拂羽相寻。仓庚喈喈弄音。感时悼逝伤心。日月相追周旋。万里倐忽几年。人皆冉冉西迁。盛时一往不还。慷慨乖念凄然。昔为少年无忧。常恡秉烛夜游。翩翩霄征何求。于今知此有由。但为老去年遒。盛固有衰不疑。长夜冥冥无期。何不驱驰及时。聊乐永日自怡。赍此遗情何之。人生居世为安。岂若及时为欢。世道多故万端。忧虑纷错交颜。老行及之长叹。
讲《汉书》诗
作者：陆机
朝代：魏晋

税驾金华，讲学秘馆。有集惟髦，芳风雅宴。
讲汉书诗
作者：陆机
朝代：魏晋

税驾金华。讲学秘馆。有集惟髦。芳风雅宴。
诗
作者：陆机
朝代：魏晋

太素卜令宅。希微启奥基。玄冲纂懿文。虚无承先师。
诗
作者：陆机
朝代：魏晋

太素卜令宅，希微启奥基。玄冲纂懿文，虚无承先师。澄神玄漠流，栖心太素域。弭节欣高视，俟我大梦觉。老蚕晚绩缩，老女晚嫁辱。曾不如老鼠，翻飞成蝙蝠。轨迹未及安，长辔忽已整。道遐觉日短，忧深使心褊。物情竞纷纭，至理自宜贯。达观傥不融，居然见真赝。惆怅怀平素，岂乐于兹同。岂宴栖末景，游豫蹑馀踪。
诗
作者：陆机
朝代：魏晋

恢恢天网。飞沈是收。
受兹下臣。腾光清霄。
诗
作者：陆机
朝代：魏晋

恢恢天网，飞沈是收。受兹下臣，腾光清霄。
诗
作者：陆机
朝代：魏晋

惆怅怀平素。
岂乐于兹同。
岂宴栖末景。
游豫蹑余踪。
诗
作者：陆机
朝代：魏晋

澄神玄漠流。
栖心太素域。
弭节欣高视。
俟我大梦觉。
诗
作者：陆机
朝代：魏晋

物情竞纷纭。
至理自宜贯。
达观傥不融。
居然见真{⿸雁月}。
诗
作者：陆机
朝代：魏晋

瓮余残酒。膝有横琴。
诗
作者：陆机
朝代：魏晋

瓮馀残酒，膝有横琴。
诗
作者：陆机
朝代：魏晋

石龟尚怀海。
我宁忘故乡。
诗
作者：陆机
朝代：魏晋

老蚕晚绩缩。
老女晚嫁辱。
曾不如老鼠。
翻飞成蝙蝠。
诗
作者：陆机
朝代：魏晋

轨迹未及安。
长辔忽已整。
道遐觉日短。
忧深使心褊。
诗·其一
作者：陆机
朝代：魏晋

太素卜令宅，希微启奥基。玄冲纂懿文，虚无承先师。
诗·其七
作者：陆机
朝代：魏晋

佳谷垂金颖。
诗·其七
作者：陆机
朝代：魏晋

佳谷垂金颖。石龟尚怀海，我宁忘故乡。
诗·其三
作者：陆机
朝代：魏晋

老蚕晚绩缩，老女晚嫁辱。曾不如老鼠，翻飞成蝙蝠。
诗·其二
作者：陆机
朝代：魏晋

澄神玄漠流，栖心太素域。弭节欣高视，俟我大梦觉。
诗·其五
作者：陆机
朝代：魏晋

物情竞纷纭，至理自宜贯。达观傥不融，居然见真赝。
诗·其八
作者：陆机
朝代：魏晋

石龟尚怀海，我宁忘故乡。
诗·其六
作者：陆机
朝代：魏晋

惆怅怀平素，岂乐于兹同。岂宴栖末景，游豫蹑馀踪。
诗·其四
作者：陆机
朝代：魏晋

轨迹未及安，长辔忽已整。道遐觉日短，忧深使心褊。
豫章行
作者：陆机
朝代：魏晋
体裁：古风

汎舟清川渚，遥望高山阴。川陆殊涂轨，懿亲将远寻。三荆欢同株，四鸟悲异林。乐会良自古，悼别岂独今。寄世将几何，日昃无停阴。前路既已多，后涂随年侵。促促薄暮景，亹亹鲜克禁。曷为复以兹，曾是怀苦心。远节婴物浅，近情能不深。行矣保嘉福，景绝继以音。
豫章行
作者：陆机
朝代：魏晋

汛舟清川渚。遥望高山阴。川陆殊涂轨。懿亲将远寻。三荆欢同株。四鸟悲异林。乐会良自古。悼别岂独今。寄世将几何。日昃无停阴。前路既已多。后涂随年侵。促促薄暮景。亹亹鲜克禁。曷为复以兹。曾是怀苦心。远节婴物浅。近情能不深。行矣保嘉福。景绝继以音。
豫章行
作者：陆机
朝代：魏晋

汛舟清川渚，遥望高山阴。川陆殊涂轨，懿亲将远寻。三荆欢同株，四鸟悲异林。乐会良自古，悼别岂独今。寄世将几何，日昃无停阴。前路既已多，后涂随年侵。促促薄暮景，亹亹鲜克禁。曷为复以兹，曾是怀苦心。远节婴物浅，近情能不深。行矣保嘉福，景绝继以音。
赠从兄车骑诗
作者：陆机
朝代：魏晋

孤兽思故薮。离鸟悲旧林。翩翩游宦子。辛苦谁为心。仿佛谷水阳。婉娈昆山阴。营魄怀兹土。精爽若飞沈。寤寐靡安豫。愿言思所钦。感彼归途艰。使我怨慕深。安得忘归草。言树背与襟。斯言岂虚作。思鸟有悲音。
赠从兄车骑诗
作者：陆机
朝代：魏晋

孤兽思故薮，离鸟悲旧林。翩翩游宦子，辛苦谁为心。仿佛谷水阳，婉娈昆山阴。营魄怀兹土，精爽若飞沈。寤寐靡安豫，愿言思所钦。感彼归途艰，使我怨慕深。安得忘归草，言树背与襟。斯言岂虚作，思鸟有悲音。
赠冯文罴诗
作者：陆机
朝代：魏晋

昔与二三子。游息承华南。拊翼同枝条。翻飞各异寻。苟无凌风翮。徘徊守故林。慷慨谁为感。愿言怀所钦。发轸清洛汭。驱马大河阴。伫立望朔涂。悠悠迥且深。分索古所悲。志士多苦心。悲情临川结。苦言随风吟。愧无杂佩赠。良讯代兼金。夫子茂远猷。颖诚寄惠音。
赠冯文罴诗
作者：陆机
朝代：魏晋

昔与二三子，游息承华南。拊翼同枝条，翻飞各异寻。苟无凌风翮，徘徊守故林。慷慨谁为感，愿言怀所钦。发轸清洛汭，驱马大河阴。伫立望朔涂，悠悠迥且深。分索古所悲，志士多苦心。悲情临川结，苦言随风吟。愧无杂佩赠，良讯代兼金。夫子茂远猷，颖诚寄惠音。
赠冯文罴迁斥丘令诗
作者：陆机
朝代：魏晋

于皇圣世，时文惟晋。受命自天，奄有黎献。阊阖既辟，承华再建。明明在上，有集惟彦。否泰有殊，穷达有违。及子春华，从尔秋晖。逝将去我，陟彼朔陲。非子之念，心孰为悲。
赠冯文罴迁斥丘令诗
作者：陆机
朝代：魏晋

于皇圣世，时文惟晋。受命自天，奄有黎献。阊阖既辟，承华再建。明明在上，有集惟彦。奕奕冯生，哲问允迪。天保定子，靡德不铄。迈心玄旷，矫志崇邈。遵彼承华，其容灼灼。嗟我人斯，戢翼江潭。有命集止，翻飞自南。出自幽谷，及尔同林。双情交映，遗物识心。人亦有言，交道实难。有頍者弁，千载一弹。今我与子，旷世齐欢。利断金石，气惠秋兰。群黎未绥，帝用勤止。我求明德，肆于百里。佥曰尔谐，俾民是纪。乃眷北徂，对扬帝祉。畴昔之游，好合缠绵。借曰未给，亦既三年。居陪华幄，出从朱轮。方骥齐镳，比迹同尘。之子既命，四牡项领。遵涂远蹈，腾轨高骋。庆云扶质，清风承景。嗟我怀人，其迈惟永。否泰有殊，穷达有违。及子春华，从尔秋晖。逝将去我，陟彼朔陲。非子之念，心孰为悲。
赠冯文罴迁斥丘令诗
作者：陆机
朝代：魏晋
体裁：四言诗

于皇圣世，时文惟晋。受命自天，奄有黎献。阊阖既辟，承华再建。明明在上，有集惟彦。（一章）奕奕冯生，哲问允迪。天保定子，靡德不铄。迈心玄旷，矫志崇邈。遵彼承华，其容灼灼。（二章）嗟我人斯，戢翼江潭。有命集止，翻飞自南。出自幽谷，及尔同林。双情交映，遗物识心。（三章）人亦有言，交道实难。有頍者弁，千载一弹。今我与子，旷世齐欢。利断金石，气惠秋兰。（四章）群黎未绥，帝用勤止。我求明德，肆于百里。佥曰尔谐，俾民是纪。乃眷北徂，对扬帝祉。（五章）畴昔之游，好合缠绵。借曰未给，亦既三年。居陪华幄，出从朱轮。方骥齐镳，比迹同尘。（六章）之子既命，四牡项领。遵涂远蹈，腾轨高骋。庆云扶质，清风承景。嗟我怀人，其迈惟永。（七章）否泰有殊，穷达有违。及子春华，从尔秋晖。逝将去我，陟彼朔陲。非子之念，心孰为悲。（八章）
赠尚书郎顾彦先诗二首
作者：陆机
朝代：魏晋

大火贞朱光，积阳熙自南。望舒离金虎，屏翳吐重阴。凄风迕时序，苦雨遂成霖。朝游忘轻羽，夕息忆重衾。感物百忧生，缠绵自相寻。与子隔萧墙，萧墙阻且深。形影旷不接，所托声与音。音声日夜阔，何用慰吾心。朝游游层城，夕息旋直庐。迅雷中霄激，惊电光夜舒。玄云拖朱阁，振风薄绮疏。丰注溢修霤，潢潦浸阶除。停阴结不解，通衢化为渠。沈稼湮梁颍，流民溯荆徐。眷言怀桑梓，无乃将为鱼。
赠尚书郎顾彦先诗二首·其一
作者：陆机
朝代：魏晋

大火贞朱光，积阳熙自南。望舒离金虎，屏翳吐重阴。凄风迕时序，苦雨遂成霖。朝游忘轻羽，夕息忆重衾。感物百忧生，缠绵自相寻。与子隔萧墙，萧墙阻且深。形影旷不接，所托声与音。音声日夜阔，何用慰吾心。
赠尚书郎顾彦先诗二首·其二
作者：陆机
朝代：魏晋

朝游游层城，夕息旋直庐。迅雷中霄激，惊电光夜舒。玄云拖朱阁，振风薄绮疏。丰注溢修霤，潢潦浸阶除。停阴结不解，通衢化为渠。沈稼湮梁颍，流民溯荆徐。眷言怀桑梓，无乃将为鱼。
赠尚书郎顾彦先诗二首其一
作者：陆机
朝代：魏晋

大火贞朱光。积阳熙自南。望舒离金虎。屏翳吐重阴。凄风迕时序。苦雨遂成霖。朝游忘轻羽。夕息忆重衾。感物百忧生。缠绵自相寻。与子隔箫墙。箫墙阻且深。形影旷不接。所托声与音。音声日夜阔。何用慰吾心。
赠尚书郎顾彦先诗二首其二
作者：陆机
朝代：魏晋

朝游游层城。夕息旋直庐。迅雷中霄激。惊电光夜舒。玄云拖朱阁。振风薄绮疏。丰注溢修霤。潢潦浸阶除。停阴结不解。通衢化为渠。沈稼湮梁颍。流民泝荆徐。眷言怀桑梓。无乃将为鱼。
赠弟士龙诗
作者：陆机
朝代：魏晋

行矣怨路长。惄焉伤别促。指途悲有余。临觞欢不足。我若西流水。子为东峙岳。慷慨逝言感。徘徊居情育。安得携手俱。契阔成騑服。
赠斥丘令冯文罴诗
作者：陆机
朝代：魏晋

夙驾出东城。送子临江曲。密席接同志。羽觞飞酃渌。登楼望峻陂。时逝一何速。与子别所期。耀灵缘扶木。
赠斥丘令冯文罴诗
作者：陆机
朝代：魏晋

夙驾出东城，送子临江曲。密席接同志，羽觞飞酃渌。登楼望峻陂，时逝一何速。与子别所期，耀灵缘扶木。
赠武昌太守夏少明诗
作者：陆机
朝代：魏晋

穆穆君子，明德允迪。拊翼负海，翻飞上国。天子命之，曾是在服。西逾崤冈，北临河曲。尔政既均，尔化既淳。旧污孔修，德以振人。雍雍鸣鹤，亦闻于天。释厥缁衣，爰集崇贤。羽仪既奋，令问不已。庆云烟煴，鸿渐载起。峨峨紫闼，侯戾侯止。彤管有炜，纳言崇祉。既考尔工，将胙尔庸。大君有命，俾守于东。允文允武，威灵以隆。之子于迈，介夫在戎。悠悠武昌，在江之隈。吴未丧师，为蕃为畿。惟此惠君，人胥攸希。弈弈重光，照尔绣衣。人道靡常，高会难期。之子于远，曷云归哉。心乎爱矣，永言怀之。瞻彼江介，惟用作诗。
赠武昌太守夏少明诗
作者：陆机
朝代：魏晋
体裁：四言诗

穆穆君子，明德允迪。拊翼负海，翻飞上国。天子命之，曾是在服。西逾崤冈，北临河曲。（一章）尔政既均，尔化既淳。旧污孔修，德以振人。雍雍鸣鹤，亦闻于天。释厥缁衣，爰集崇贤。（二章）羽仪既奋，令问不已。庆云烟煴，鸿渐载起。峨峨紫闼，侯戾侯止。彤管有炜，纳言崇祉。（三章）既考尔工，将胙尔庸。大君有命，俾守于东。允文允武，威灵以隆。之子于迈，介夫在戎。（四章）悠悠武昌，在江之隈。吴未丧师，为蕃为畿。惟此惠君，人胥攸希。弈弈重光，照尔绣衣。（五章）人道靡常，高会难期。之子于远，曷云归哉。心乎爱矣，永言怀之。瞻彼江介，惟用作诗。（六章）
赠潘尼诗
作者：陆机
朝代：魏晋

水会于海。云翔于天。道之所混。孰后孰先。及子虽殊。同升太玄。舍彼玄冕。袭此云冠。遗情市朝。永志丘园。静犹幽谷。动若挥兰。
赠潘尼诗
作者：陆机
朝代：魏晋

水会于海，云翔于天。道之所混，孰后孰先。及子虽殊，同升太玄。舍彼玄冕，袭此云冠。遗情市朝，永志丘园。静犹幽谷，动若挥兰。
赠潘岳诗
作者：陆机
朝代：魏晋

佥曰吾生。明德惟允。
赠潘岳诗
作者：陆机
朝代：魏晋

佥曰吾生，明德惟允。
赠纪士诗
作者：陆机
朝代：魏晋

琼环俟丰价。窈窕不自鬻。有美峨眉子。惠音清且淑。修姱协姝丽。华颜婉如玉。
赠纪士诗
作者：陆机
朝代：魏晋

琼环俟丰价，窈窕不自鬻。有美峨眉子，惠音清且淑。修姱协姝丽，华颜婉如玉。
赠顾交趾公真诗
作者：陆机
朝代：魏晋

顾侯体明德。清风肃已迈。发迹翼藩后。改授抚南裔。伐鼓五岭表。扬旌万里外。远绩不辞小。立德不在大。高山安足凌。巨海犹萦带。惆怅瞻飞驾。引领望归旆。
赠顾交趾公真诗
作者：陆机
朝代：魏晋

顾侯体明德，清风肃已迈。发迹翼藩后，改授抚南裔。伐鼓五岭表，扬旌万里外。远绩不辞小，立德不在大。高山安足凌，巨海犹萦带。惆怅瞻飞驾，引领望归旆。
赠顾令文为宜春令诗
作者：陆机
朝代：魏晋
体裁：四言诗

蔼蔼芳林，有集惟岳。亹亹明哲，在彼鸿族。沦心浑无，游精大朴。播我徽猷，□彼振玉。（一章）彼玉之振，光于厥潜。大明贞观，重泉匪深。我有好爵，相尔在阴。翻飞名都，宰物于南。（二章）礼弊则伪，朴散在华。人之秉夷，则是惠和。变风兴教，非德伊何。我友敬矣，俾人作歌。（三章）交道虽博，好亦勤止。比志同契，惟予与子。三川既旷，江亦永矣。悠悠我思，托迈千里。（四章）吉甫之役，清风既沈。非子之艳，诗谁云寻。我来自东，贻其好音。岂有桃李，恧子琼琛。将子无矧，属之翰林。娈彼静女，此惟我心。（五章）
赠顾彦先诗
作者：陆机
朝代：魏晋

清夜不能寐。悲风入我轩。立影对孤躯。哀声应苦言。
赠顾彦先诗
作者：陆机
朝代：魏晋

清夜不能寐，悲风入我轩。立影对孤躯，哀声应苦言。
赴太子洗马时作诗
作者：陆机
朝代：魏晋

希世无高符。营道无烈心。靖端肃有命。假檝越江潭。亲友赠予迈。挥泪广川阴。抚膺解携手。永叹结遗音。无迹有所匿。寂寞声必沈。肆目眇不及。缅然若双潜。南望泣玄渚。北迈涉长林。谷风拂修薄。油云翳高岑。亹亹孤兽骋。嘤嘤思鸟吟。感物恋堂室。离思一何深。伫立慨我叹。寤寐涕盈衿。惜无怀归志。辛苦谁为心。
赴太子洗马时作诗
作者：陆机
朝代：魏晋

希世无高符，营道无烈心。靖端肃有命，假楫越江潭。亲友赠予迈，挥泪广川阴。抚膺解携手，永叹结遗音。无迹有所匿，寂寞声必沈。肆目眇不及，缅然若双潜。南望泣玄渚，北迈涉长林。谷风拂修薄，油云翳高岑。亹亹孤兽骋，嘤嘤思鸟吟。感物恋堂室，离思一何深。伫立慨我叹，寤寐涕盈衿。惜无怀归志，辛苦谁为心。
赴洛道中作
作者：陆机
朝代：魏晋

远游越山川，山川修且广。振策陟崇丘，安辔遵平莽。夕息抱影寐，朝徂衔思往。顿辔倚嵩岩，侧听悲风响。清露坠素辉，明月一何朗。抚枕不能寐，振衣独长想。
赴洛道中作二首·其一
作者：陆机
朝代：魏晋
体裁：诗

总辔登长路，呜咽辞密亲。
借问子何之？世网婴我身。
永叹遵北渚，遗思结南津。
行行遂已远，野途旷无人。
山泽纷纡馀，林薄杳阡眠。
虎啸深谷底，鸡鸣高树巅。
哀风中夜流，孤兽更我前。
悲情触物感，沉思郁缠绵。
伫立望故乡，顾影凄自怜。
赴洛道中作二首·其二
作者：陆机
朝代：魏晋
体裁：诗

远游越山川，山川修且广。
振策陟崇丘，案辔遵平莽。
夕息抱影寐，朝徂衔思往。
顿辔倚嵩岩，侧听悲风响。
清露坠素辉，明月一何朗。
抚枕不能寐，振衣独长想。
赴洛道中作诗
作者：陆机
朝代：魏晋

总辔登长路。呜咽辞密亲。借问子何之。世网婴我身。永叹遵北渚。遗思结南津。行行遂已远。野途旷无人。山泽纷纡余。林薄杳阡眠。虎啸深谷底。鸡鸣高树巅。哀风中夜流。孤兽更我前。悲情触物感。沈思郁缠绵。伫立望故乡。顾影凄自怜。
赴洛道中作诗二首
作者：陆机
朝代：魏晋

总辔登长路，呜咽辞密亲。借问子何之，世网婴我身。永叹遵北渚，遗思结南津。行行遂已远，野途旷无人。山泽纷纡馀，林薄杳阡眠。虎啸深谷底，鸡鸣高树巅。哀风中夜流，孤兽更我前。悲情触物感，沈思郁缠绵。伫立望故乡，顾影凄自怜。远游越山川，山川修且广。振策陟崇丘，安辔遵平莽。夕息抱影寐，朝徂衔思往。顿辔倚高岩，侧听悲风响。清露坠素辉，明月一何朗。抚枕不能寐，振衣独长想。
赴洛道中作诗二首·其一
作者：陆机
朝代：魏晋

总辔登长路，呜咽辞密亲。借问子何之，世网婴我身。永叹遵北渚，遗思结南津。行行遂已远，野途旷无人。山泽纷纡馀，林薄杳阡眠。虎啸深谷底，鸡鸣高树巅。哀风中夜流，孤兽更我前。悲情触物感，沈思郁缠绵。伫立望故乡，顾影凄自怜。
赴洛道中作诗二首·其二
作者：陆机
朝代：魏晋

远游越山川，山川修且广。振策陟崇丘，安辔遵平莽。夕息抱影寐，朝徂衔思往。顿辔倚高岩，侧听悲风响。清露坠素辉，明月一何朗。抚枕不能寐，振衣独长想。
遨游出西城诗
作者：陆机
朝代：魏晋

遨游出西城。按辔循都邑。逝物随节改。时风肃且熠。迁化有常然。盛衰自相袭。靡靡年时改。冉冉老已及。行矣勉良图。使尔修名立。
遨游出西城诗
作者：陆机
朝代：魏晋

遨游出西城，按辔循都邑。逝物随节改，时风肃且熠。迁化有常然，盛衰自相袭。靡靡年时改，冉冉老已及。行矣勉良图，使尔修名立。
长安有狭邪行
作者：陆机
朝代：魏晋

伊洛有歧路。歧路交朱轮。轻盖承华景。腾步蹑飞尘。鸣玉岂朴儒。凭轼皆俊民。烈心厉劲秋。丽服鲜芳春。余本倦游客。豪彦多旧亲。倾盖承芳讯。欲鸣当及晨。守一不足矜。歧路良可遵。规行无旷迹。矩步岂逮人。投足绪已尔。四时不必循。将遂殊涂轨。要子同归津。
长安有狭邪行
作者：陆机
朝代：魏晋

伊洛有歧路，歧路交朱轮。轻盖承华景，腾步蹑飞尘。鸣玉岂朴儒，凭轼皆俊民。烈心厉劲秋，丽服鲜芳春。余本倦游客，豪彦多旧亲。倾盖承芳讯，欲鸣当及晨。守一不足矜，歧路良可遵。规行无旷迹，矩步岂逮人。投足绪已尔，四时不必循。将遂殊涂轨，要子同归津。
长歌行
作者：陆机
朝代：魏晋

逝矣经天日，悲哉带地川。寸阴无停晷，尺波岂徒旋。年往迅劲矢，时来亮急弦。远期鲜克及，盈数固希全。容华夙夜零，体泽坐自捐。兹物苟难停，吾寿安得延。俛仰逝将过，倏忽几何间。慷慨亦焉诉，天道良自然。但恨功名薄，竹帛无所宣。迨及岁未暮，长歌乘我闲。
长歌行
作者：陆机
朝代：魏晋
体裁：诗

逝矣经天日，悲哉带地川。寸阴无停晷，尺波岂徒旋。年往迅劲矢，时来亮急弦。远期鲜克及，盈数固希全。容华夙夜零，体泽坐自捐。兹物苟难停，吾寿安得延。俯仰逝将过，倏忽几何间。慷慨亦焉诉，天道良自然。但恨功名薄，竹帛无所宣。迨及岁未暮，长歌乘我闲。
门有车马客行
作者：陆机
朝代：魏晋

门有车马客，驾言发故乡。念君久不归，濡迹涉江湘。投袂赴门涂，揽衣不及裳。拊膺携客泣，掩泪叙温凉。借问邦族间，恻怆论存亡。亲友多零落，旧齿皆凋丧。市朝互迁易，城阙或丘荒。坟垄日月多，松柏郁芒芒。天道信崇替，人生安得长。慷慨惟平生，俯仰独悲伤。
门有车马客行
作者：陆机
朝代：魏晋
体裁：诗

门有车马客，驾言发故乡。念君久不归，濡迹涉江湘。投袂赴门涂，揽衣不及裳。拊膺携客泣，掩泪叙温凉。借问邦族间，恻怆论存亡。亲友多零落，旧齿皆凋丧。市朝互迁易，城阙或丘荒。坟垄日月多，松柏郁茫茫。天道信崇替，人生安得长。慷慨惟平生，俯仰独悲伤。
陇西行
作者：陆机
朝代：魏晋

我静如镜。民动如烟。事以形兆。应以象悬。岂曰无才。世鲜兴贤。
陇西行
作者：陆机
朝代：魏晋

我静如镜，民动如烟。事以形兆，应以象悬。岂曰无才，世鲜兴贤。
饮酒乐
作者：陆机
朝代：魏晋

蒲萄四时芳醇，瑠璃千钟旧宾。夜饮舞迟销烛，朝醒弦促催人。
饮马长城窟行
作者：陆机
朝代：魏晋

驱马陟阴山。山高马不前。往问阴山候。劲虏在燕然。戎车无停轨。旌旆屡徂迁。仰凭积雪岩。俯涉坚冰川。冬来秋未反。去家邈以绵。猃狁亮未夷。征人岂徒旋。末德争先鸣。凶器无两全。师克薄赏行。军没微躯捐。将遵甘陈迹。收功单于旃。振旅劳归士。受爵藁街传。
饮马长城窟行
作者：陆机
朝代：魏晋

驱马陟阴山，山高马不前。往问阴山候，劲虏在燕然。戎车无停轨，旌旆屡徂迁。仰凭积雪岩，俯涉坚冰川。冬来秋未反，去家邈以绵。猃狁亮未夷，征人岂徒旋。末德争称鸣，凶器无两全。师克薄赏行，军没微躯捐。将遵甘陈迹，收功单于旃。振旅劳归士，受爵藁街传。
驾言出北阙行
作者：陆机
朝代：魏晋

驾言出北阙。踯躅遵山陵。长松何郁郁。丘墓互相承。念昔徂殁子。悠悠不可胜。安寝重冥庐。天壤莫能兴。人生何所促。忽如朝露凝。辛苦百年间。戚戚如履冰。仁智亦何补。迁化有明徵。求仙鲜克仙。太虚不可凌。良会罄美服。对酒宴同声。
驾言出北阙行
作者：陆机
朝代：魏晋

驾言出北阙，踯躅遵山陵。长松何郁郁，丘墓互相承。念昔徂殁子，悠悠不可胜。安寝重冥庐，天壤莫能兴。人生何所促，忽如朝露凝。辛苦百年间，戚戚如履冰。仁智亦何补，迁化有明徵。求仙鲜克仙，太虚不可凌。良会罄美服，对酒宴同声。
齐讴行
作者：陆机
朝代：魏晋

营丘负海曲。沃野爽且平。洪川控河济。崇山入高冥。东被姑尤侧。南界聊摄城。海物错万类。陆产尚千名。孟诸吞楚梦。百二侔秦京。惟师恢东表。桓后定周倾。天道有迭代。人道无久盈。鄙哉牛山叹。未及至人情。爽鸠苟已徂。吾子安得停。行行将复去。长存非所营。
齐讴行
作者：陆机
朝代：魏晋

营丘负海曲，沃野爽且平。洪川控河济，崇山入高冥。东被姑尤侧，南界聊摄城。海物错万类，陆产尚千名。孟诸吞楚梦，百二侔秦京。惟师恢东表，桓后定周倾。天道有迭代，人道无久盈。鄙哉牛山叹，未及至人情。爽鸠苟已徂，吾子安得停。行行将复去，长存非所营。
子夜变歌三首
作者：陆龟蒙
朝代：魏晋

人传欢负情，我自未尝见。三更开门去，始知子夜变。岁月如流迈，春尽秋已至。荧荧条上花，零落何乃驶。岁月如流迈，行已及素秋。蟋蟀吟堂前，惆怅使侬愁。
子夜变歌三首·其一
作者：陆龟蒙
朝代：魏晋
体裁：古风

人传欢负情，我自未尝见。三更开门去，始知子夜变。
子夜变歌三首·其三
作者：陆龟蒙
朝代：魏晋
体裁：古风

岁月如流迈，行已及素秋。蟋蟀吟堂前，惆怅使侬愁。
子夜变歌三首·其二
作者：陆龟蒙
朝代：魏晋
体裁：古风

岁月如流迈，春尽秋已至。荧荧条上花，零落何乃驶。
宴会诗
作者：陈琳
朝代：魏晋

凯风飘阴云。白日扬素晖。
良友招我游。高会宴中闱。
玄鹤浮清泉。绮树焕青蕤。
宴会诗
作者：陈琳
朝代：魏晋
体裁：古风

凯风飘阴云，白日扬素晖。良友招我游，高会宴中闱。玄鹤浮清泉，绮树焕青蕤。
诗
作者：陈琳
朝代：魏晋

仲尼以圣德。行聘徧周流。
遭斥厄陈蔡。归之命也夫。
诗
作者：陈琳
朝代：魏晋

春天润九野。卉木涣油油。
红华纷晔晔。发秀曜中衢。
诗
作者：陈琳
朝代：魏晋
体裁：古风

春天润九野，卉木涣油油。红华纷晔晔，发秀曜中衢。仲尼以圣德，行聘遍周流。遭斥厄陈蔡，归之命也夫。沈沦众庶间，与世无有殊。纡郁怀伤结，舒展有何由。轗轲固宜然，卑陋何所羞。援兹自抑慰，研精于道腴。
诗
作者：陈琳
朝代：魏晋

沉沦众庶间。与世无有殊。
纡郁怀伤结。舒展有何由。
诗
作者：陈琳
朝代：魏晋

节运时气舒。秋风凉且清。
闲居心不娱。驾言从友生。
翱翔戏长流。逍遥登高城。
东望看畴野。回顾览园庭。
嘉木凋绿叶。芳草纤红荣。
骋哉日月逝。年命将西倾。
建功不及时。钟鼎何所铭。
收念还寝房。慷慨咏坟经。
庶几及君在。立德垂功名。
诗
作者：陈琳
朝代：魏晋
体裁：古风

节运时气舒，秋风凉且清。闲居心不娱，驾言从友生。翱翔戏长流，逍遥登高城。东望看畴野，回顾览园庭。嘉木凋绿叶，芳草纤红荣。骋哉日月逝，年命将西倾。建功不及时，钟鼎何所铭。收念还寝房，慷慨咏坟经。庶几及君在，立德垂功名。
诗
作者：陈琳
朝代：魏晋

轗轲固宜然。卑陋何所羞。
援兹自抑慰。研精于道腴。
诗
作者：陈琳
朝代：魏晋

高会时不娱。覊客难为心。
殷怀从中发。悲感激清音。
投觞罢欢坐。逍遥步长林。
萧萧山谷风。黯黯天路阴。
惆怅忘旋反。歔欷涕沾襟。
诗
作者：陈琳
朝代：魏晋
体裁：古风

高会时不娱，羁客难为心。殷怀从中发，悲感激清音。投觞罢欢坐，逍遥步长林。萧萧山谷风，黯黯天路阴。惆怅忘旋反，歔欷涕沾襟。
饮马长城窟行
作者：陈琳
朝代：魏晋
体裁：古风

饮马长城窟。水寒伤马骨。往谓长城吏。慎莫稽留太原卒。官作自有程。举筑谐汝声。男儿宁当格斗死。何能怫郁筑长城。长城何连连。连连三千里。边城多健少。内舍多寡妇。作书与内舍。便嫁莫留住。善侍新姑嫜。时时念我故夫子。报书往边地。君今出语一何鄙。身在祸难中。何为稽留他家子。生男慎莫举。生女哺用脯。君独不见长城下。死人骸骨相撑拄。结发行事君。慊慊心意关。明知边地苦。贱妾何能久自全。
饮马长城窟行
作者：陈琳
朝代：魏晋

饮马长城窟，水寒伤马骨。
往谓长城吏，慎莫稽留太原卒！
官作自有程，举筑谐汝声！
男儿宁当格斗死，何能怫郁筑长城。
长城何连连，连连三千里。
边城多健少，内舍多寡妇。
作书与内舍，便嫁莫留住。
善待新姑嫜，时时念我故夫子！
报书往边地，君今出语一何鄙？
身在祸难中，何为稽留他家子？
生男慎莫举，生女哺用脯。
君独不见长城下，死人骸骨相撑拄。
结发行事君，慊慊心意关。
明知边地苦，贱妾何能久自全？
弹琴歌
作者：陈阿登
朝代：魏晋

连绵葛上藤。一缓复一縆。欲知我姓名。姓陈名阿登。
与殷晋安别
作者：陶渊明
朝代：魏晋

殷先作晋安南府长史掾，因居浔阳，后作太尉参军，移家东下。作此以赠。游好非少长，一遇尽殷勤。信宿酬清话，益复知为亲。去岁家南里，薄作少时邻。负杖肆游从，淹留忘宵晨。语默自殊势，亦知当乖分。未谓事已及，兴言在兹春。飘飘西来风，悠悠东去云。山川千里外，言笑难为因。良才不隐世，江湖多贱贫。脱有经过便，念来存故人。
丙辰岁八月中于下撰田舍获
作者：陶渊明
朝代：魏晋

贫居依稼穑，戮力东林隈。
不言春作苦，常恐负所怀。
司田眷有秋，寄声与我谐。
饥者欢初饱，束带候鸣鸡。
扬楫越平湖，泛随清壑回。
郁郁荒山里，猿声闲且哀。
悲风爱静夜，林鸟喜晨开。
曰余作此来，三四星火颓。
姿年逝已老，其事未云乖。
遥谢荷ò翁，聊得从君栖。
丙辰岁八月中于下潠田舍获
作者：陶渊明
朝代：魏晋

贫居依稼穑，戮力东林隈。不言春作苦，常恐负所怀。司田眷有秋，寄声与我谐。饥者欢初饱，束带候鸣鸡。扬楫越平湖，泛随清壑回。郁郁荒山里，猿声闲且哀。悲风爱静夜，林鸟喜晨开。曰余作此来，三四星火颓。姿年逝已老，其事未云乖。遥谢荷蓧翁，聊得从君栖。
乙巳岁三月为建威参军使都经钱溪
作者：陶渊明
朝代：魏晋

我不践斯境，岁月好已积。晨夕看山川，事事悉如昔。微雨洗高林，清飙矫云翮。眷彼品物存，义风都未隔。伊余何为者，勉励从兹役？一形似有制，素襟不可易。园田日梦想，安得久离析？终怀在归舟，谅哉宜霜柏。
九日闲居
作者：陶渊明
朝代：魏晋
体裁：诗

世短意常多，斯人乐久生。
日月依辰至，举俗爱其名。
露凄暄风息，气澈天象明。
往燕无遗影，来雁有馀声。
酒能祛百虑，菊为制颓龄。
如何蓬庐士，空视时运倾！
尘爵耻虚罍，寒华徒自荣。
敛襟独闲谣，缅焉起深情。
栖迟固多娱，淹留岂无成？
九日闲居
作者：陶渊明
朝代：魏晋

余闲居，爱重九之名。秋菊盈园，而持醪靡由，空服九华，寄怀于言。世短意常多，斯人乐久生。日月依辰至，举俗爱其名。露凄暄风息，气澈天象明。往燕无遗影，来雁有余声。酒能祛百虑，菊解制颓龄。如何蓬庐士，空视时运倾！尘爵耻虚罍，寒华徒自荣。敛襟独闲谣，缅焉起深情。栖迟固多娱，淹留岂无成。
九日闲居并序
作者：陶渊明
朝代：魏晋

世短意常多，斯人乐久生。
日月依辰至，举俗爱其名。
露凄暄风息，气澈天象明。
往燕无遗影，来雁有余声。
酒能法百虑，菊解制颓龄。
如何蓬庐士，空视时运倾！尘爵耻虚罍，寒华徒自荣。
敛襟独闲谣，缅焉起深情。
栖迟固多娱，淹留岂无成？
乞食
作者：陶渊明
朝代：魏晋
体裁：诗

饥来驱我去，不知竟何之。行行至斯里，叩门拙言辞。主人解余意，遗赠岂虚来。谈谐终日夕，觞至辄倾杯。情欣新知欢，言咏遂赋诗。感子漂母惠，愧我非韩才。衔戢知何谢，冥报以相贻。
乞食
作者：陶渊明
朝代：魏晋

饥来驱我去，不知竟何之。
行行至斯里，叩门拙言辞。
主人解余意，遗赠岂虚来？谈谐终日夕，觞至辄倾杯。
情欣新知欢，言咏遂赋诗。
感子漂母惠，愧我非韩才。
衔戢知何谢，冥报以相贻。
于王抚军座送客
作者：陶渊明
朝代：魏晋

秋日凄且厉，百卉具已腓。
爱以履霜节，登高饯将归。
寒气冒山泽，游云倏无依。
洲诸四缅邈，风水互乖违。
瞻夕欣良宴，离言幸云悲。
晨鸟暮来还，悬车敛余辉。
逝止判殊路，旋驾怅迟迟。
目送回舟远，情随万化遗。
五月旦作和戴主簿
作者：陶渊明
朝代：魏晋

虚舟纵逸掉，回复遂无穷。
发岁始俯仰，星纪奄将中。
南窗罕悴物，北林荣且丰。
神萍写时雨，晨色奏景风。
既来孰不去？人理固有终。
居常待其尽，曲肱岂伤冲。
迁化或夷险，肆志无窊隆。
即事如已高，何必升华嵩。
五月旦作和戴主簿
作者：陶渊明
朝代：魏晋

虚舟纵逸棹，回复遂无穷。发岁始俯仰，星纪奄将中。南窗罕悴物，北林荣且丰。神萍写时雨，晨色奏景风。既来孰不去？人理固有终。居常待其尽，曲肱岂伤冲。迁化或夷险，肆志无窊隆。即事如已高，何必升华嵩。
停云·其二
作者：陶渊明
朝代：魏晋

停云霭霭，时雨濛濛。
八表同昏，平陆成江。
有酒有酒，闲饮东窗。
愿言怀人，舟车靡从。
停云其三
作者：陶渊明
朝代：魏晋

东园之树，枝条载荣。竞用新好，以招余情。人亦有言，日月于征，安得促席，说彼平生。
停云其四
作者：陶渊明
朝代：魏晋

翩翩飞鸟，息我庭柯。敛翮闲止，好声相和。岂无他人，念子实多。愿言不获，抱恨如何！
停云诗【其一】
作者：陶渊明
朝代：魏晋
体裁：诗

【其一】
霭霭停云，濛濛时雨。
八表同昏，平路伊阻。
静寄东轩，春醪独抚。
良朋悠邈，搔首延伫。
停云诗【其三】
作者：陶渊明
朝代：魏晋
体裁：诗

【其三】
东园之树，枝条载荣。
竞用新好，以怡余情。
人亦有言：日月于征。
安得促席，说彼平生。
停云诗【其二】
作者：陶渊明
朝代：魏晋
体裁：诗

【其二】
停云霭霭，时雨濛濛。
八表同昏，平陆成江。
有酒有酒，闲饮东窗。
愿言怀人，舟车靡从。
停云诗【其四】
作者：陶渊明
朝代：魏晋
体裁：诗

【其四】
翩翩飞鸟，息我庭柯。
敛翮闲止，好声相和。
岂无他人，念子实多。
愿言不获，抱恨如何！
劝农
作者：陶渊明
朝代：魏晋

悠悠上古，厥初生民。傲然自足，抱朴含真。智巧既萌，资待靡因。谁其赡之，实赖哲人。哲人伊何？时维后稷。赡之伊何？实曰播殖。舜既躬耕，禹亦稼穑。远若周典，八政始食。熙熙令德，猗猗原陆。卉木繁荣，和风清穆。纷纷士女，趋时竞逐。桑妇宵兴，农夫野宿。气节易过，和泽难久。冀缺携俪，沮溺结耦。相彼贤达，犹勤陇亩。矧兹众庶，曳裾拱手！民生在勤，勤则不匮。宴安自逸，岁暮奚冀！儋石不储，饥寒交至。顾尔俦列，能不怀愧！孔耽道德，樊须是鄙。董乐琴书，田园不履。若能超然，投迹高轨，敢不敛衽，敬赞德美。
劝农·其六
作者：陶渊明
朝代：魏晋

孔耽道德，樊须是鄙。
董乐琴书，田园不履。
若能超然，投迹高轨。
敢不敛衽，敬赞德美。
劝农其三
作者：陶渊明
朝代：魏晋

熙熙令德，猗猗原陆。卉木繁荣，和风清穆。纷纷士女，趋时竞逐。桑妇宵兴，农夫野宿。
劝农其二
作者：陶渊明
朝代：魏晋

哲人伊何？时维后稷。赡之伊何？实曰播殖。舜既躬耕，禹亦稼穑。远若周典，八政始食。
劝农其五
作者：陶渊明
朝代：魏晋

民生在勤，勤则不匮。宴安自逸，岁暮奚冀！儋石不储，饥寒交至。顾尔俦列，能不怀愧！
劝农其六
作者：陶渊明
朝代：魏晋

孔耽道德，樊须是鄙。董乐琴书，田园不履。若能超然，投迹高轨，敢不敛衽，敬赞德美。
劝农其四
作者：陶渊明
朝代：魏晋

气节易过，和泽难久。冀缺携俪，沮溺结耦。相彼贤达，犹勤陇亩。矧兹众庶，曳裾拱手！
命子
作者：陶渊明
朝代：魏晋

悠悠我祖，爰自陶唐。邈焉虞宾，历世重光。御龙勤夏，豕韦翼商。穆穆司徒，厥族以昌。纷纷战国，漠漠衰周。凤隐于林，幽人在丘。逸虬绕云，奔鲸骇流。天集有汉，眷予愍侯。於赫愍侯，运当攀龙。抚剑风迈，显兹武功。书誓河山，启土开封。亹亹丞相，允迪前踪。浑浑长源，蔚蔚洪柯。群川载导，众条载罗。时有语默，运因隆寙。在我中晋，业融长沙。桓桓长沙，伊勋伊德。天子畴我，专征南国。功遂辞归，临宠不忒。孰谓斯心，而近可得。肃矣我祖，慎终如始。直方二台，惠和千里。於皇仁考，淡焉虚止。寄迹风云，冥兹愠喜。嗟余寡陋，瞻望弗及。顾惭华鬓，负影只立。三千之罪，无後为急。我诚念哉，呱闻尔泣。卜云嘉日，占亦良时。名汝曰俨，字汝求思。温恭朝夕，念兹在兹。尚想孔伋，庶其企而！厉夜生子，遽而求火。凡百有心，奚特于我！既见其生，实欲其可。人亦有言，斯情无假。日居月诸，渐免子孩。福不虚至，祸亦易来。夙兴夜寐，愿尔斯才。尔之不才，亦已焉哉！
命子
作者：陶渊明
朝代：魏晋

悠悠我祖，爱自陶唐。
邈焉虞宾，历世重光。
御龙勤夏，豸韦翼商。
穆穆司徒，厥族以昌。
纷纷战国，漠漠衰周。
风隐于林，幽人在丘。
逸虬绕云，奔鲸骇流。
天集有汉，眷予愍侯。
放赫愍侯，运当攀龙。
抚剑风迈，显兹武功。
书誓山河，启土开封。
斖斖丞相，允迪前踪。
浑浑长源，蔚蔚洪柯。
群川载导，众条载罗。
时有语默，运因隆窊。
在我中晋，业融长沙。
桓桓长沙，伊勋伊德。
天子畴我，专征南国。
功遂辞归，临宠不忒。
孰谓斯心，而近可得？肃矣我祖，慎终如始。
直方二台，惠和千里。
放皇仁考，淡焉虚止。
寄迹风云，冥兹愠喜。
嗟余寡陋，瞻望弗及。
顾惭华鬓，负影只立。
三千之罪，无后为急。
我诚念哉，呱闻尔泣。
卜云嘉日，占亦良时。
名汝曰俨，字汝求思。
温恭朝夕，念兹在兹。
尚想孔伋，庶其企而。
厉夜生子，遽而求火。
凡百有心，奚特于我。
既见其生，实欲其可。
人亦有言，斯情无假。
日居月诸，渐免于孩。
福不虚至，祸亦易来。
夙兴夜寐，愿尔斯才。
尔之不才，亦已焉哉。
和刘柴桑
作者：陶渊明
朝代：魏晋
体裁：诗

山泽久见招，胡事乃踌躇？
直为亲旧故，未忍言索居。
良辰入奇怀，挈杖还西庐。
荒涂无归人，时时见废墟。
茅茨己就治，新畴复应畲。
穀风转凄薄，春醪解饥劬。
弱女虽非男，慰情良胜无。
栖栖世中事，岁月共相疏。
耕织称其用，过此奚所须。
去去百年外，身名同翳如。
和刘柴桑
作者：陶渊明
朝代：魏晋

山泽久见招，胡事乃踌躇？直为亲旧故，未忍言索居。良辰入奇怀，挈杖还西庐。荒涂无归人，时时见废墟。茅茨己就治，新畴复应畲。谷风转凄薄，春醪解饥劬。弱女虽非男，慰情良胜无。栖栖世中事，岁月共相疏。耕织称其用，过此奚所须。去去百年外，身名同翳如。
和刘柴桑
作者：陶渊明
朝代：魏晋

山泽久见招，胡事乃踌躇？直为亲旧故，未忍言索居。
良辰入奇怀，挚杖还西庐荒涂无归人，时时见废墟。
茅茨已就治，新畴复应畬。
谷风转凄薄，春醪解饥劬。
弱女虽非男，慰情聊胜无。
栖栖世中事，岁月共相疏耕织称其用，过此奚所须？去去百年外，身名同翳如。
和胡西曹示顾贼曹
作者：陶渊明
朝代：魏晋

蓑宾五月中，清朝起南飓。
不驶亦不迟，飘飘吹我衣。
重云蔽白日，闲雨纷微微。
流目视西园，烨烨荣紫葵。
于今甚可爱，奈何当复衰！感物愿及时；每恨靡所挥。
悠悠待秋稼，寥落将赊迟。
逸想不可淹，猖狂独长悲。
和胡西曹示顾贼曹
作者：陶渊明
朝代：魏晋
体裁：诗

蕤宾五月中，清朝起南颸。不驶亦不驰，飘飘吹我衣。重云蔽白日，闲雨纷微微。流目视西园，烨烨荣紫葵。于今甚可爱，奈何当复衰！感物愿及时，每恨靡所挥。悠悠待秋稼，寥落将赊迟。逸想不可淹，猖狂独长悲！
和郭主簿·其一
作者：陶渊明
朝代：魏晋

蔼蔼堂前林，中夏贮清阴。
凯风因时来，回飙开我襟。
息交游闲业，卧起弄书琴。
园蔬有余滋，旧谷犹储今。
营己良有极，过足非所钦。
舂秫作美酒，酒熟吾自斟。
弱子戏我侧，学语未成音。
此事真复乐，聊用忘华簪。
遥遥望白云，怀古一何深！
和郭主簿二首·其一
作者：陶渊明
朝代：魏晋

蔼蔼堂前林，中夏贮清阴。
凯风因时来，回飚开我襟。
息交游闲业，卧起弄书琴。
园蔬有余滋，旧谷犹储今。
营己良有极，过足非所钦。
春秫作美酒，酒熟吾自斟。
弱子戏我侧，学语未成音。
此事真夏乐，聊用忘华簪。
遥遥望白云，怀古一何深！
和郭主簿二首·其二
作者：陶渊明
朝代：魏晋

和泽周三春，清凉素秋节。
露凝无游氛，天高肃景澈。
陵岑耸逸峰，遥瞻皆奇绝。
芳菊开林耀，青松冠岩列。
怀此贞秀姿，卓为霜下杰。
衔觞念幽人，千载抚尔诀。
检索不获展，厌厌竟良月。
和郭主簿二首（其一）
作者：陶渊明
朝代：魏晋
体裁：诗

蔼蔼堂前林，中夏贮清阴。
凯风因时来，回飙开我襟。
息交游闲业，卧起弄书琴。
园蔬有余滋，旧谷犹储今。
营己良有极，过足非所钦。
舂秫作美酒，酒熟吾自斟，
弱子戏我侧，学语未成音。
此事真复乐，聊用忘华簪。
遥遥望白云，怀古一何深。
和郭主簿其一
作者：陶渊明
朝代：魏晋

蔼蔼堂前林，中夏贮清阴；凯风因时来，回飙开我襟。息交游闲业，卧起弄书琴。园蔬有馀滋，旧谷犹储今。营己良有极，过足非所钦。舂秫作美酒，酒熟吾自斟。弱子戏我侧，学语未成音。此事真复乐，聊用忘华簪。遥遥望白云，怀古一何深。
和郭主簿其二
作者：陶渊明
朝代：魏晋

和泽周三春，清凉素秋节。露凝无游氛，天高肃景澈。陵岑耸逸峰，遥瞻皆奇绝。芳菊开林耀，青松冠岩列。怀此贞秀姿，卓为霜下傑。衔觞念幽人，千载抚尔诀。检素不获展，厌厌竟良月。
咏三良
作者：陶渊明
朝代：魏晋

弹冠乘通津，但惧时我遗。服勤尽岁月，常恐功愈微。忠情谬获露，遂为君所私。出则陪文舆，人必侍丹帷。箴规响已从，计议初无亏。一朝长逝后，愿言同此归。厚恩固难忘，君命安可违！临穴罔惟疑，投义志攸希。荆棘笼高坟，黄鸟声正悲。良人不可赎，泫然沾我衣。
咏三良
作者：陶渊明
朝代：魏晋

弹冠乘通津，但惧时我遗。
服勤尽岁月，常恐功愈微。
忠情谬获露，遂为君所私。
出则陪文舆，人必侍丹帷。
箴规响已从，计议初无亏。
一朝长逝后，愿言同此归。
厚恩固难忘，君命安可违！临穴罔惟疑，投义志攸希。
荆棘笼高坟，黄鸟声正悲。
良人不可赎，该然沾我衣。
咏二疏
作者：陶渊明
朝代：魏晋

大象转四时，功成者自去。
借问衰周来，几人得其趣？游目汉廷中，二疏复此举。
高啸返旧居，长揖储君傅。
饯送倾皇朝，华轩盈道路。
离别情所悲，余荣何足顾！事胜感行人，贤哉岂常誉！厌厌阎里欢，所营非近务。
促席延故老，挥筋道平素。
间金终寄心，清言晓未悟。
放意乐余年，逞恤身后虑！谁云其人亡，久而道弥着。
咏二疏
作者：陶渊明
朝代：魏晋

大象转四时，功成者自去。借问衰周来，几人得其趣？游目汉廷中，二疏复此举。高啸返旧居，长揖储君傅。饯送倾皇朝，华轩盈道路。离别情所悲，余荣何足顾！事胜感行人，贤哉岂常誉！厌厌阎里欢，所营非近务。促席延故老，挥觞道平素。间金终寄心，清言晓未悟。放意乐余年，遑恤身后虑！谁云其人亡，久而道弥著。
咏荆轲
作者：陶渊明
朝代：魏晋
体裁：诗

燕丹善养士，志在报强嬴。招集百夫良，岁暮得荆卿。君子死知己，提剑出燕京；素骥鸣广陌，慷慨送我行。雄发指危冠，猛气冲长缨。饮饯易水上，四座列群英。渐离击悲筑，宋意唱高声。萧萧哀风逝，淡淡寒波生。商音更流涕，羽奏壮士惊。心知去不归，且有后世名。登车何时顾，飞盖入秦庭。凌厉越万里，逶迤过千城。图穷事自至，豪主正怔营。惜哉剑术疏，奇功遂不成。其人虽已没，千载有馀情。
咏荆轲
作者：陶渊明
朝代：魏晋

燕丹善养士，志在报强赢。
招集百夫良，岁暮得荆卿。
君子死知己，提剑出燕京。
素骇鸣广陌，慷慨送我行。
雄发指危冠，猛气冲长缨。
饮饯易水上，四座列群英。
渐离击悲筑，宋意唱高声。
萧萧哀风逝，淡淡寒波生。
商音更流涕，羽奏壮士惊。
心知去不归，且有后世名。
登车何时顾？飞盖入秦庭。
凌厉越万里，透迄过于城。
图穷事自至，豪主正怔营。
惜哉剑术疏，奇功遂不成！其人虽已没，千载有余情。
咏贫士七首·其一
作者：陶渊明
朝代：魏晋

万族各有托，孤云独无依。
暖暖空中灭，何时见余晖？朝霞开宿雾，众鸟相与飞。
迟迟出林翩，未夕复来归。
量力守故辙，岂不寒与饥？知音苟不存，已矣何所悲！
咏贫士七首·其七
作者：陶渊明
朝代：魏晋

昔在黄子廉，弹冠佐名州。
一朝辞吏归，清贫略难俦。
年饥感仁妻，泣涕向我流。
丈夫虽有志，固为儿女忧。
惠孙一晤叹，腆赠竟莫酬。
谁云固穷难？逸哉此前修。
咏贫士七首·其三
作者：陶渊明
朝代：魏晋

荣叟老带索，欣然方弹琴。
原生纳决履，清歌畅商音。
重华去我久，贫士世相寻。
弊襟不掩时，黎羹常乏斟。
岂忘袭轻裘？苟得非所钦。
赐也徒能辩，乃不见吾心。
咏贫士七首·其二
作者：陶渊明
朝代：魏晋

凄厉岁云暮，拥褐曝前轩。
南圃无遗秀，枯条盈北园。
倾壶绝余沥，窥灶不见烟。
诗书塞座外，日昃不遑研。
闲居非陈厄，窃有温见言。
何以慰吾怀？赖古多此贤。
咏贫士七首·其五
作者：陶渊明
朝代：魏晋

袁安困积雪，邈然不可干。
阮公见钱入，即日弃其官。
刍藁有常温，采莒足朝飡。
岂不实辛苦？所惧非饥寒。
贫富常交战，道胜无戚颜。
至德冠邦闾，清节映西关。
咏贫士七首·其六
作者：陶渊明
朝代：魏晋

仲蔚爱穷居，绕宅生蒿蓬。
翳然绝交游，赋诗颇能工。
举世无知者，止有一刘龚。
此士胡独然？实由罕所同。
介焉安其业，所乐非穷通。
人事固以拙，聊得长相从。
咏贫士七首·其四
作者：陶渊明
朝代：魏晋

安贫守贱者，自古有黔娄。
好爵吾不索，厚馈吾不酬。
一旦寿命尽，蔽服仍不周。
岂不知其极？非道故无优。
从来将干载，未复见斯祷。
朝与仁义生，夕死复何求？
咏贫士七首【其一】
作者：陶渊明
朝代：魏晋
体裁：诗

【其一】
万族各有托，孤云独无依。
暧暧空中灭，何时见馀晖。
朝霞开宿雾，众鸟相与飞。
迟迟出林翮，未夕复来归。
量力守故辙，岂不寒与饥？
知音苟不存，已矣何所悲。
咏贫士七首【其七】
作者：陶渊明
朝代：魏晋
体裁：诗

【其七】
昔在黄子廉，弹冠佐名州。
一朝辞吏归，清贫略难俦。
年饥感仁妻，泣涕向我流。
丈夫虽有志，固为儿女忧。
惠孙一晤叹，腆赠竟莫酬。
谁云固穷难，邈哉此前修。
咏贫士七首【其三】
作者：陶渊明
朝代：魏晋
体裁：诗

【其三】
荣叟老带索，欣然方弹琴。
原生纳决履，清歌畅商音。
重华去我久，贫士世相寻。
弊襟不掩肘，藜羹常乏斟。
岂忘袭轻裘，苟得非所钦。
赐也徒能辨，乃不见吾心。
咏贫士七首【其二】
作者：陶渊明
朝代：魏晋
体裁：诗

【其二】
凄厉岁云暮，拥褐曝前轩。
南圃无遗秀，枯条盈北园。
倾壶绝馀沥，窥灶不见烟。
诗书塞座外，日昃不遑研。
闲居非陈厄，窃有愠见言。
何以慰吾怀，赖古多此贤。
咏贫士七首【其五】
作者：陶渊明
朝代：魏晋
体裁：诗

【其五】
袁安困积雪，邈然不可干。
阮公见钱入，即日弃其官。
刍槁有常温，采莒足朝飡。
岂不实辛苦，所惧非饥寒。
贫富常交战，道胜无戚颜。
至德冠邦闾，清节映西关。
咏贫士七首【其六】
作者：陶渊明
朝代：魏晋
体裁：诗

【其六】
仲蔚爱穷居，绕宅生蒿蓬。
翳然绝交游，赋诗颇能工；
举世无知者，止有一刘龚。
此士胡独然？实由罕所同；
介焉安其业，所乐非穷通。
人事固以拙，聊得长相从。
咏贫士七首【其四】
作者：陶渊明
朝代：魏晋
体裁：诗

【其四】
安贫守贱者，自古有黔娄。
好爵吾不荣，厚馈吾不酬。
一旦寿命尽，弊服仍不周。
岂不知其极，非道故无忧。
从来将千载，未复见斯俦。
朝与仁义生，夕死复何求。
咏贫士其一
作者：陶渊明
朝代：魏晋

万族各有托，孤云独无依。暧暧空中灭，何时见馀晖。朝霞开宿雾，众鸟相与飞。迟迟出林翮，未夕复来归。量力守故辙，岂不寒与饥？知音苟不存，已矣何所悲。
咏贫士其三
作者：陶渊明
朝代：魏晋

荣叟老带索，欣然方弹琴。原生纳决履，清歌畅商音。重华去我久，贫士世相寻。弊襟不掩肘，藜羹常乏斟。岂忘袭轻裘，苟得非所钦。赐也徒能辨，乃不见吾心。
咏贫士其二
作者：陶渊明
朝代：魏晋

凄厉岁云暮，拥褐曝前轩。南圃无遗秀，枯条盈北园。倾壶绝馀沥，窥灶不见烟。诗书塞座外，日昃不遑研。闲居非陈厄，窃有愠言见。何以慰我怀，赖古多此贤。
咏贫士其五
作者：陶渊明
朝代：魏晋

袁安困积雪，邈然不可干。阮公见钱入，即日弃其官。刍槁有常温，采莒足朝餐。岂不实辛苦，所惧非饥寒。贫富常交战，道胜无戚颜。至德冠邦闾，清节映西关。
咏贫士其六
作者：陶渊明
朝代：魏晋

仲蔚爱穷居，绕宅生蒿蓬。翳然绝交游，赋诗颇能工；举世无知者，止有一刘龚。此士胡独然？实由罕所同；介然安其业，所乐非穷通。人事固以拙，聊得长相从。
咏贫士其四
作者：陶渊明
朝代：魏晋

安贫守贱者，自古有黔娄。好爵吾不荣，厚馈吾不酬。一旦寿命尽，弊服仍不周。岂不知其极，非道故无忧。从来将千载，未复见斯俦。朝与仁义生，夕死复何求。
四时
作者：陶渊明
朝代：魏晋
体裁：诗

春水满四泽，夏云多奇峰。秋月扬明晖，冬岭秀寒松。
始作镇军参军经曲阿作
作者：陶渊明
朝代：魏晋

弱龄寄事外，委怀在琴书。
被褐欣自得，屡空常晏如。
时来苟冥会，宛辔想通衙。
投策命晨装，暂与园田疏。
吵吵孤舟逝，绵绵归思纤。
我行岂不遥，登降千里余。
目倦川途异，心念山泽居。
望云惭高鸟，临水愧游鱼。
真想初在襟，谁谓形迹拘？聊且凭化迁，终返班生庐。
始作镇军参军经曲阿作
作者：陶渊明
朝代：魏晋

弱龄寄事外，委怀在琴书。被褐欣自得，屡空常晏如。时来苟冥会，宛辔憩通衢。投策命晨装，暂与园田疏。眇眇孤舟逝，绵绵归思纡。我行岂不遥，登降千里余。目倦川途异，心念山泽居。望云惭高鸟，临水愧游鱼。真想初在襟，谁谓形迹拘。聊且凭化迁，终返班生庐。
始作镇军参军经曲阿作
作者：陶渊明
朝代：魏晋
体裁：诗

弱龄寄事外，委怀在琴书。
被褐欣自得，屡空常晏如。
时来苟冥会，宛辔憩通衢。
投策命晨装，暂与园田疏。
眇眇孤舟逝，绵绵归思纡。
我行岂不遥，登降千里馀。
目倦川途异，心念山泽居。
望云惭高鸟，临水愧游鱼。
真想初在襟，谁谓形迹拘。
聊且凭化迁，终返班生庐。
尚长禽庆赞
作者：陶渊明
朝代：魏晋

尚子昔薄宦，妻孥共早晚。
贫贱与富贵，读易悟益损。
禽生善周游，周游日已远。
去矣寻名山，上山岂知返！
岁暮和张常侍
作者：陶渊明
朝代：魏晋

市朝凄旧人，骤骥感悲泉。明旦非今日，岁暮余何言！素颜敛光润，白发一己繁。阔哉秦穆谈，旅力岂未愆！向夕长风起，寒云没西山。洌洌气遂严，纷纷飞鸟还。民生鲜长在，矧伊愁苦缠。屡阙清酤至，无以乐当年。穷通靡攸虑，憔悴由化迁。抚己有深怀，履运增慨然。
岁暮和张常侍
作者：陶渊明
朝代：魏晋

市朝凄旧人，骤骥感悲泉。
明旦非今日，岁暮余何言！素颜敛光润，自发一已繁。
阔哉秦穆谈，旅力岂未愆！向夕长风起，寒云没西山。
厉厉气遂严，纷纷飞鸟还。
民生鲜长在，矧伊愁苦缠！屡阈清酣至，无以乐当年。
穷通靡攸虑，憔悴由化迁。
抚己有深怀，履运增慨然。
己酉岁九月九日
作者：陶渊明
朝代：魏晋

靡靡秋已夕，凄凄风露交。蔓草不复荣，园木空自凋。清气澄余滓，杳然天界高。哀蝉无留响，丛雁鸣云霄。万化相寻绎，人生岂不劳？从古皆有没，念之中心焦。何以称我情？浊酒且自陶。千载非所知，聊以永今朝。
己酉岁九月九日
作者：陶渊明
朝代：魏晋

靡靡秋已夕，凄凄风露交。
蔓草不复荣，园木空自调。
清气澄余滓，沓然天界高。
哀蝉无留响，丛雁鸣云霄。
万化相寻绎，人生岂不劳！从古皆有没，念之中心焦。
何以称我情？浊酒且自陶。
千载非所知，聊以永今朝。
庚子岁五月中从都还阻风于规林·其一
作者：陶渊明
朝代：魏晋

行行循归路，计日望旧居。一欣侍温颜，再喜见友于。鼓棹路崎曲，指景限西隅。江山岂不险？归子念前涂。凯风负我心，戢楪守穷湖。高莽眇无界，夏木独森疏。谁言客舟远？近瞻百里余。延目识南岭，空叹将焉如！
庚子岁五月中从都还阻风于规林·其二
作者：陶渊明
朝代：魏晋

自古叹行役，我今始知之。山川一何旷，巽坎难与期。崩浪聒天响，长风无息时。久游恋所生，如何淹在兹。静念园林好，人间良可辞。当年讵有几？纵心复何疑！
庚子岁五月中从都还阻风干规林二首·其一
作者：陶渊明
朝代：魏晋

自古叹行役，我今始知之。
山川一何旷，粪坎难与期。
崩浪贴天响，长风无息时。
久游恋所生，如何淹在兹。
静念园林好，人间良可辞。
当年诅有几？纵心复何疑！
庚子岁五月中从都还阻风干规林二首·其一
作者：陶渊明
朝代：魏晋

行行循归路，计日望旧居。
一欣侍温颜，再喜见友于。
鼓悼路崎曲，指景限西隅。
江山岂不险？归子念前涂。
凯风负我心，戢楪守穷湖。
高莽眇无界，夏木独森疏。
谁言客舟远？近瞻百里余。
延目识南岭，空叹将焉如！
庚戌岁九月中于西田获早稻
作者：陶渊明
朝代：魏晋

人生归有道，衣食固其端。
孰是都不营，而以求自安？开春理常业，岁功聊可观。
晨出肆微勤，日入负来还。
山中饶霜露，风气亦先寒。
田家岂不苦？弗获辞此难。
四体诚乃疲，庶无异患干。
盥灌息檐下，斗酒散襟颜。
遥遥沮溺心，千载乃相关。
但愿长如此，躬耕非所叹。
庚戌岁九月中于西田获早稻
作者：陶渊明
朝代：魏晋

人生归有道，衣食固其端。孰是都不营，而以求自安？开春理常业，岁功聊可观。晨出肆微勤，日入负禾还。山中饶霜露，风气亦先寒。田家岂不苦？弗获辞此难。四体诚乃疲，庶无异患干。盥濯息檐下，斗酒散襟颜。遥遥沮溺心，千载乃相关。但愿长如此，躬耕非所叹。
庚戌岁九月中于西田获早稻
作者：陶渊明
朝代：魏晋
体裁：诗

人生归有道，衣食固其端。
孰是都不营，而以求自安？
开春理常业，岁功聊可观。
晨出肆微勤，日入负耒还。
山中饶霜露，风气亦先寒。
田家岂不苦？弗获辞此难。
四体诚乃疲，庶无异患干。
盥濯息檐下，斗酒散襟颜。
遥遥沮溺心，千载乃相关。
但愿长如此，躬耕非所叹。
归园田居五首·其一
作者：陶渊明
朝代：魏晋

少无适俗韵，性本爱丘山。
误落尘网中，一去三十年。
羁鸟恋旧林，池鱼思故渊。
开荒南野际，守拙归园田。
方宅十余亩，草屋八九间。
榆柳荫后檐，桃李罗堂前。
暖暖远人村，依依墟里烟。
狗吠深巷中，鸡鸣桑树巅。
户庭无尘杂，虚室有余闲。
久在樊笼里，复得返自然。
归园田居五首·其二
作者：陶渊明
朝代：魏晋

野外罕人事，穷巷寡轮鞅。
白日掩荆扉，虚室绝尘想。
时复墟曲中，披草共来往。
相见无杂言，但道桑麻长。
桑麻日已长，我土日已广。
常恐霜需至，零落同草莽。
归园田居五首·其五
作者：陶渊明
朝代：魏晋

怅恨独策还，崎岖历榛曲。
山涧清且浅，遇以濯我足。
滴我新熟酒，只鸡招近局。
日入室中暗，荆薪代明烛。
欢来苦夕短，已复至天旭。
归园田居五首·其四
作者：陶渊明
朝代：魏晋

久去山泽游，浪莽林野娱。
试携子侄辈，披棒步荒墟。
徘徊丘陇间，依依昔人居。
井灶有遗处，桑竹残朽株。
借问采薪者：“此人皆焉如？”薪者向我言：“死殁无复余。
”“一世异朝市”，此语真不虚！人生似幻化，终当归空无。
归园田居其一
作者：陶渊明
朝代：魏晋

少无适俗韵，性本爱丘山。误落尘网中，一去三十年。（误落一作：误入）羁鸟恋旧林，池鱼思故渊。开荒南野际，守拙归园田。方宅十余亩，草屋八九间。榆柳荫后檐，桃李罗堂前。暧暧远人村，依依墟里烟。狗吠深巷中，鸡鸣桑树颠。（颠通巅）户庭无尘杂，虚室有余闲。久在樊笼里，复得返自然。
归园田居其二
作者：陶渊明
朝代：魏晋

野外罕人事，穷巷寡轮鞅。白日掩荆扉，虚室绝尘想。时复墟曲中，披草共来往。（墟曲中一作：墟曲人）相见无杂言，但道桑麻长。桑麻日已长，我土日已广。常恐霜霰至，零落同草莽。
归园田居其五
作者：陶渊明
朝代：魏晋

怅恨独策还，崎岖历榛曲。山涧清且浅，遇以濯吾足。漉我新熟酒，双鸡招近局。日入室中暗，荆薪代明烛。欢来苦夕短，已复至天旭。
归园田居其四
作者：陶渊明
朝代：魏晋

久去山泽游，浪莽林野娱。试携子侄辈，披榛步荒墟。徘徊丘垄间，依依昔人居。井灶有遗处，桑竹残朽株。借问采薪者，此人皆焉如？薪者向我言，死没无复余。一世异朝市，此语真不虚。人生似幻化，终当归空无。
归园田居（其一）
作者：陶渊明
朝代：魏晋
体裁：诗

少无适俗韵，性本爱丘山。
误落尘网中，一去三十年。
羁鸟恋旧林，池鱼思故渊。
开荒南野际，守拙归园田。
方宅十余亩，草屋八九间。
榆柳荫后檐，桃李罗堂前。
暧暧远人村，依依墟里烟。
狗吠深巷中，鸡鸣桑树颠。
户庭无尘杂，虚室有余闲。
久在樊笼里，复得返自然。
归园田居（其三）
作者：陶渊明
朝代：魏晋
体裁：诗

种豆南山下，草盛豆苗稀。晨兴理荒秽，带月荷锄归。道狭草木长，夕露沾我衣。衣沾不足惜，但使愿无违。
归园田居（其五）
作者：陶渊明
朝代：魏晋
体裁：诗

怅恨独策还，崎岖历榛曲。山涧清且浅，可以濯吾足。漉我新熟酒，只鸡招近局。日入室中暗，荆薪代明烛。欢来苦夕短，已复至天旭。
归园田居（其四）
作者：陶渊明
朝代：魏晋
体裁：诗

久去山泽游，浪莽林野娱。
试携子侄辈，披榛步荒墟。
徘徊丘垄间，依依昔人居。
井灶有遗处，桑竹残杇株。
借问采薪者，此人皆焉如？
薪者向我言，死没无复馀。
一世异朝市，此语真不虚。
人生似幻化，终当归空无。
归鸟·其一
作者：陶渊明
朝代：魏晋

翼翼归鸟，晨去于林。远之八表，近憩云岑。和风不洽，翻翮求心。顾俦相鸣，景庇清阴。
归鸟·其三
作者：陶渊明
朝代：魏晋

翼翼归鸟，训林徘徊。岂思天路，欣及旧栖。虽无昔侣，众声每谐。日夕气清，悠然其怀。
归鸟·其二
作者：陶渊明
朝代：魏晋

翼翼归鸟，载翔载飞。虽不怀游，见林情依。遇云颉颃，相鸣而归。遐路诚悠，性爱无遗。
归鸟·其四
作者：陶渊明
朝代：魏晋

翼翼归鸟，戢羽寒条。游不旷林，宿则森标。晨风清兴，好音时交。矰缴奚施，已卷安劳！
形影神三首
作者：陶渊明
朝代：魏晋
体裁：诗

【形赠影】
天地长不没，山川无改时。
草木得常理，霜露荣悴之。
谓人最灵智，独复不如兹。
适见在世中，奄去靡归期。
奚觉无一人，亲识岂相思。
但余平生物，举目情凄洏。
我无腾化术，必尔不复疑。
愿君取吾言，得酒莫苟辞。
【影答形】
存生不可言，卫生每苦拙。
诚愿游昆华，邈然兹道绝。
与子相遇来，未尝异悲悦。
憩荫若暂乖，止日终不别。
此同既难常，黯尔俱时灭。
身没名亦尽，念之五情热。
立善有遗爱，胡为不自竭？
酒云能消忧，方此讵不劣！
【神释】
大钧无私力，万理自森著。
人为三才中，岂不以我故。
与君虽异物，生而相依附。
结托既喜同，安得不相语。
三皇大圣人，今复在何处？
彭祖爱永年，欲留不得住。
老少同一死，贤愚无复数。
日醉或能忘，将非促龄具？
立善常所欣，谁当为汝誉？
甚念伤吾生，正宜委运去。
纵浪大化中，不喜亦不惧。
应尽便须尽，无复独多虑。
形影神三首
作者：陶渊明
朝代：魏晋

天地长不没，山川无改时。
草木得常理，霜露荣悴之。
谓人最灵智，独复不如兹。
适见在世中，奄去靡归期。
奚觉无一人，亲识岂相思。
但余平生物，举目情凄洏。
我无腾化术，必尔不复疑。
愿君取吾言，得酒莫苟辞。
影答形
存生不可言，卫生每苦拙。
诚愿游昆华，邈然兹道绝。
与子相遇来，未尝异悲悦。
憩荫若暂乖，止日终不别。
此同既难常，黯尔俱时灭。
身没名亦尽，念之五情热。
立善有遗爱，胡为不自竭？
酒云能消忧，方此讵不劣！
神释
大钧无私力，万理自森著。
人为三才中，岂不以我故。
与君虽异物，生而相依附。
结托既喜同，安得不相语。
三皇大圣人，今复在何处？
彭祖爱永年，欲留不得住。
老少同一死，贤愚无复数。
日醉或能忘，将非促龄具？
立善常所欣，谁当为汝誉？
甚念伤吾生，正宜委运去。
纵浪大化中，不喜亦不惧。
应尽便须尽，无复独多虑。
形影神三首
作者：陶渊明
朝代：魏晋

贵贱贤愚，莫不营营以惜生，斯甚惑焉；故极陈形影之苦，言神辨自然以释之。好事君子，共取其心焉。形赠影天地长不没，山川无改时。草木得常理，霜露荣悴之。谓人最灵智，独复不如兹。适见在世中，奄去靡归期。奚觉无一人，亲识岂相思。但余平生物，举目情凄洏。我无腾化术，必尔不复疑。愿君取吾言，得酒莫苟辞。影答形存生不可言，卫生每苦拙。诚愿游昆华，邈然兹道绝。与子相遇来，未尝异悲悦。憩荫若暂乖，止日终不别。此同既难常，黯尔俱时灭。身没名亦尽，念之五情热。立善有遗爱，胡为不自竭？酒云能消忧，方此讵不劣！神释大钧无私力，万理自森著。人为三才中，岂不以我故。与君虽异物，生而相依附。结托既喜同，安得不相语。三皇大圣人，今复在何处？彭祖爱永年，欲留不得住。老少同一死，贤愚无复数。日醉或能忘，将非促龄具？立善常所欣，谁当为汝誉？甚念伤吾生，正宜委运去。纵浪大化中，不喜亦不惧。应尽便须尽，无复独多虑。
形影神三首神释
作者：陶渊明
朝代：魏晋

大钧无私力，万理自森著。人为三才中，岂不以我故！与君虽异物，生而相依附。结托既喜同，安得不相语！三皇大圣人，今复在何处？彭祖爱永年，欲留不得住。老少同一死，贤愚无复数。日醉或能忘，将非促龄具！立善常所欣，谁当为汝誉？甚念伤吾生，正宜委运去。纵浪大化中，不喜亦不惧。应尽便须尽，无复独多虑。
形影神并序
作者：陶渊明
朝代：魏晋

天地长不没，山川无改时。
草木得常理，霜露荣悴之。
谓人最灵智，独复不如兹。
适见在世中，奄去靡归期。
奚觉无一人，亲识岂相思？但余平生物，举目情凄而。
我无腾化术，必尔不复疑。
愿君取吾言，得酒莫苟辞。
影答形
作者：陶渊明
朝代：魏晋

存生不可言，卫生每苦拙。
诚愿游昆华，邈然兹道绝。
与子相遇来，未尝异悲悦。
憩荫苦暂乖，止日终不别。
此同既难常，黯尔俱时灭。
身没名亦尽，念之五情热。
立善有遗爱，胡为不自竭？酒云能消忧，方此诅不劣！
怨诗楚调示庞主簿邓治中
作者：陶渊明
朝代：魏晋

天道幽且远，鬼神茫昧然。
结发念善事，g 俛六九年。
弱冠逢世阻，始室丧其偏。
炎火屡焚如，螟蜮恣中田。
风雨纵横至，收敛不盈廛。
夏日长抱饥，寒夜无被眠。
造夕思鸡鸣，及晨愿乌迁。
在己何怨天，离忧凄目前。
吁嗟身后名，于我若浮烟。
慷慨独悲歌，钟期信为贤。
怨诗楚调示庞主簿邓治中
作者：陶渊明
朝代：魏晋

天道幽且远，鬼神茫昧然。结发念善事，僶俛六九年。弱冠逢世阻，始室丧其偏。炎火屡焚如，螟蜮恣中田。风雨纵横至，收敛不盈廛。夏日长抱饥，寒夜无被眠。造夕思鸡鸣，及晨愿乌迁。在己何怨天，离忧凄目前。吁嗟身后名，于我若浮烟。慷慨独悲歌，锺期信为贤。
怨诗楚调示庞主簿邓治中
作者：陶渊明
朝代：魏晋
体裁：诗

天道幽且远，鬼神茫昧然。
结发念善事，黾勉六九年。
弱冠逢世阻，始室丧其偏。
炎火屡焚如，螟蜮恣中田。
风雨纵横至，收敛不盈廛。
夏日长抱饥，寒夜无被眠；
造夕思鸡鸣，及晨愿乌迁。
在己何怨天，离忧凄目前。
吁嗟身后名，于我若浮烟。
慷慨独悲歌，钟期信为贤。
悲从弟仲德
作者：陶渊明
朝代：魏晋

衔哀过旧宅，悲泪应心零。借问为谁悲？怀人在九冥。礼服名群从，恩爱若同生。门前执手时，何意尔先倾！在数竟不免，为山不及成。慈母沈哀疚，二胤才数龄。双位委空馆，朝夕无哭声。流尘集虚坐，宿草旅前庭。阶除旷游迹，园林独馀情。翳然乘化去，终天不复形。迟迟将回步，恻恻悲襟盈。
戊申岁六月中遇火
作者：陶渊明
朝代：魏晋

草庐寄穷巷，甘以辞华轩。正夏长风急，林室顿烧燔。一宅无遗宇，肪舟荫门前。迢迢新秋夕，亭亭月将圆。果菜始复生，惊鸟尚未还。中宵伫遥念，一盼周九天。总发抱孤介，奄出四十年。形迹凭化往，灵府长独闲。贞刚自有质，玉石乃非坚。仰想东户时，余粮宿中田。鼓腹无所思；朝起暮归眠。既已不遇兹，且遂灌我园。
戊申岁六月中遇火
作者：陶渊明
朝代：魏晋
体裁：诗

草庐寄穷巷，甘以辞华轩。
正夏长风急，林室顿烧燔。
一宅无遗宇，舫舟荫门前。
迢迢新秋夕，亭亭月将圆。
果菜始复生，惊鸟尚未还。
中宵伫遥念，一盼周九天。
总发抱孤介，奄出四十年。
形迹凭化往，灵府长独闲。
贞刚自有质，玉石乃非坚。
仰想东户时，馀粮宿中田。
鼓腹无所思；朝起暮归眠。
既已不遇兹，且遂灌我园。
拟古九首
作者：陶渊明
朝代：魏晋

荣荣窗下兰，密密堂前柳。初与君别时，不谓行当久。出门万里客，中道逢嘉友。未言心相醉，不在接杯酒。兰枯柳亦衰，遂令此言负。多谢诸少年，相知不忠厚。意气倾人命，离隔复何有？辞家夙严驾，当往至无终。问君今何行？非商复非戎。闻有田子泰，节义为士雄。斯人久已死，乡里习其风。生有高世名，既没传无穷。不学狂驰子，直在百年中。仲春遘时雨，始雷发东隅。众蛰各潜骇，草木纵横舒。翩翩新来燕，双双入我庐。先巢故尚在，相将还旧居。自从分别来，门庭日荒芜；我心固匪石，君情定何如？迢迢百尺楼，分明望四荒，暮作归云宅，朝为飞鸟堂。山河满目中，平原独茫茫。古时功名士，慷慨争此场。一旦百岁後，相与还北邙。松柏为人伐，高坟互低昂。颓基无遗主，游魂在何方！荣华诚足贵，亦复可怜伤。东方有一士，被服常不完；三旬九遇食，十年著一冠。辛勤无此比，常有好容颜。我欲观其人，晨去越河关。青松夹路生，白云宿檐端。知我故来意，取琴为我弹。上弦惊别鹤，下弦操孤鸾。愿留就君住，从令至岁寒。苍苍谷中树，冬夏常如兹；年年见霜雪，谁谓不知时。厌闻世上语，结友到临淄。稷下多谈士，指彼决吾疑。装束既有日，已与家人辞。行行停出门，还坐更自思。不怨道里长，但畏人我欺。万一不合意，永为世笑嗤。伊怀难具道，为君作此诗。日暮天无云，春风扇微和。佳人美清夜，达曙酣且歌。歌竟长叹息，持此感人多。皎皎云间月，灼灼叶中华。岂无一时好，不久当如何。少时壮且厉，抚剑独行游。谁言行游近？张掖至幽州。饥食首阳薇，渴饮易水流。不见相知人，惟见古时丘。路边两高坟，伯牙与庄周。此士难再得，吾行欲何求！种桑长江边，三年望当采。枝条始欲茂，忽值山河改。柯叶自摧折，根株浮沧海。春蚕既无食，寒衣欲谁待！本不植高原，今日复何悔。
拟古九首·其一
作者：陶渊明
朝代：魏晋

荣荣窗下兰，密密堂前柳。
初与君别时，不谓行当久。
出门万里客，中道逢嘉友。
未言心相醉，不在接杯酒。
兰枯柳亦衰，遂令此言负。
多谢诸少年，相知不忠厚。
意气倾人命，离隔复何有？
拟古九首·其七
作者：陶渊明
朝代：魏晋

日暮天无云，春风扇微和。
佳人美清夜，达曙酣且歌。
歌竟长叹息，持此感人多。
皎皎云间月，灼灼叶中华。
岂无一时好，不久当如何！
拟古九首·其二
作者：陶渊明
朝代：魏晋

辞家夙严驾，当往志无终。
问君今何行？非商复非戎。
闻有田子泰，节义为士雄。
斯人久已死，乡里习其风。
生有高世名，既没传无穷。
不学狂驰子，直在百年中。
拟古九首·其五
作者：陶渊明
朝代：魏晋

东方有一士，被服常不完。
三旬九遇食，十年着一冠。
辛苦无此比，常有好容颜。
我欲观其人，晨去越河关。
青松夹路生，白云宿檐端。
知我故来意，取琴为我弹。
上弦惊别鹤，下弦操孤鸾。
愿留就君住，从今至岁寒。
拟古九首·其八
作者：陶渊明
朝代：魏晋

少时壮且厉，抚剑独行游。
谁言行游近？张掖至幽州。
饥食首阳薇，渴饮易水流。
不见相知人，惟见古时丘。
路边两高坟，伯牙与庄周。
此士难再得，吾行欲何求？
拟古九首·其六
作者：陶渊明
朝代：魏晋

苍苍谷中树，冬夏常如兹。
年年见霜雪，谁谓不知时。
厌闻世上语，结友到临淄。
稷下多谈士，指彼决吾疑。
装束既有日，已与家人辞。
行行停出门，还坐更自思。
不怨道里长，但畏人我欺。
万一不合意，永为世笑嗤。
伊怀难具道，为君作此诗。
拟古九首·其四
作者：陶渊明
朝代：魏晋

迢迢百尺楼，分明望四荒。
暮作归云宅，朝为飞鸟堂。
山河满目中，平原独茫茫。
古时功名士，慷慨争此场。
一旦百岁后，相与还北邙。
松柏为人伐，高坟互低昂。
颓基无遗主，游魂在何方。
荣华诚足贵，亦复可怜伤。
拟古其一
作者：陶渊明
朝代：魏晋

荣荣窗下兰，密密堂前柳。初与君别时，不谓行当久。出门万里客，中道逢嘉友。未言心未醉，不在接杯酒。兰枯柳亦衰，遂令此言负。多谢诸少年，相知不忠厚。意气倾人命，离隔复何有？
拟古其七
作者：陶渊明
朝代：魏晋

日暮天无云，春风扇微和。佳人美清夜，达曙酣且歌。歌竟长太息，持此感人多。皎皎云间月，灼灼月中华。岂无一时好，不久当如何。
拟古其三
作者：陶渊明
朝代：魏晋

仲春遘时雨，始雷发东隅。众蛰各潜骇，草木纵横舒。翩翩新来燕，双双入我庐。先巢故尚在，相将还旧居。自从分别来，门庭日荒芜；我心固匪石，君情定何如？
拟古其九
作者：陶渊明
朝代：魏晋

种桑长江边，三年望当采。枝条始欲茂，忽值山河改。柯叶自摧折，根株浮沧海。春蚕既无食，寒衣欲谁待！本不植高原，今日复何悔。
拟古其二
作者：陶渊明
朝代：魏晋

辞家夙严驾，当往至无终。问君今何行？非商复非戎。闻有田子泰，节义为士雄。斯人久已死，乡里习其风。生有高世名，既没传无穷。不学狂驰子，直在百年中。
拟古其五
作者：陶渊明
朝代：魏晋

东方有一士，被服常不完；三旬九遇食，十年著一冠。辛勤无此比，常有好容颜。我欲观其人，晨去越河关。青松夹路生，白云宿簷端。知我故来意，取琴为我弹。上弦惊别鹤，下弦操孤鸾。愿留就君住，从令至岁寒。
拟古其八
作者：陶渊明
朝代：魏晋

少时壮且厉，抚剑独行游。谁言行游近？张掖至幽州。饥食首阳薇，渴饮易水流。不见相知人，惟见古时丘。路边两高坟，伯牙与庄周。此士难再得，吾行欲何求！
拟古其六
作者：陶渊明
朝代：魏晋

苍苍谷中树，冬夏常如兹；年年见霜雪，谁谓不知时。厌闻世上语，结友到临淄。稷下多谈士，指彼决吾疑。装束既有日，已与家人辞。行行停出门，还坐更自思。不怨道里长，但畏人我欺。万一不合意，永为世笑嗤。伊怀难具道，为君作此诗。
拟古其四
作者：陶渊明
朝代：魏晋

迢迢百尺楼，分明望四荒，暮作归云宅，朝为飞鸟堂。山河满目中，平原独茫茫。古时功名士，慷慨争此场。一旦百岁後，相与还北邙。松柏为人伐，高坟互低昂。颓基无遗主，游魂在何方！荣华诚足贵，亦复可怜伤。
拟挽歌辞三首
作者：陶渊明
朝代：魏晋

有生必有死，早终非命促。昨暮同为人，今旦在鬼录。魂气散何之，枯形寄空木。娇儿索父啼，良友抚我哭。得失不复知，是非安能觉！千秋万岁后，谁知荣与辱？但恨在世时，饮酒不得足。在昔无酒饮，今但湛空觞。春醪生浮蚁，何时更能尝！肴案盈我前，亲旧哭我旁。欲语口无音，欲视眼无光。昔在高堂寝，今宿荒草乡；一朝出门去，归来夜未央。荒草何茫茫，白杨亦萧萧。严霜九月中，送我出远郊。四面无人居，高坟正嶣峣。马为仰天鸣，风为自萧条。幽室一已闭，千年不复朝。千年不复朝，贤达无奈何。向来相送人，各自还其家。亲戚或余悲，他人亦已歌。死去何所道，托体同山阿。
拟挽歌辞三首【其一】
作者：陶渊明
朝代：魏晋
体裁：诗

【其一】
有生必有死，早终非命促。
昨暮同为人，今旦在鬼录。
魂气散何之，枯形寄空木。
娇儿索父啼，良友抚我哭。
得失不复知，是非安能觉！
千秋万岁后，谁知荣与辱？
但恨在世时，饮酒不得足。
拟挽歌辞三首【其三】
作者：陶渊明
朝代：魏晋
体裁：诗

【其三】
荒草何茫茫，白杨亦萧萧。
严霜九月中，送我出远郊。
四面无人居，高坟正嶕峣。
马为仰天鸣，风为自萧条。
幽室一已闭，千年不复朝。
千年不复朝，贤达无奈何。
向来相送人，各自还其家。
亲戚或余悲，他人亦已歌。
死去何所道，托体同山阿。
拟挽歌辞三首【其二】
作者：陶渊明
朝代：魏晋
体裁：诗

【其二】
在昔无酒饮，今但湛空觞。
春醪生浮蚁，何时更能尝！
肴案盈我前，亲旧哭我傍。
欲语口无音，欲视眼无光。
昔在高堂寝，今宿荒草乡；
一朝出门去，归来良未央。
拟挽歌辞其一
作者：陶渊明
朝代：魏晋

有生必有死，早终非命促。昨暮同为人，今旦在鬼录。魂气散何之？枯形寄空木。娇儿索父啼，良友抚我哭。得失不复知，是非安能觉？千秋万岁后，谁知荣与辱。
拟挽歌辞其三
作者：陶渊明
朝代：魏晋

荒草何茫茫，白杨亦萧萧。严霜九月中，送我出远郊。四面无人居，高坟正嶕峣。马为仰天鸣，风为自萧条。幽室一已闭，千年不复朝。千年不复朝，贤达无奈何。向来相送人，各自还其家。亲戚或余悲，他人亦已歌。死去何所道，托体同山阿。
拟挽歌辞其二
作者：陶渊明
朝代：魏晋

在昔无酒饮，今但湛空觞。春醪生浮蚁，何时更能尝？肴案盈我前，亲旧哭我傍。欲语口无音，欲视眼无光。昔在高堂寝，今宿荒草乡。荒草无人眠，极视正茫茫。一朝出门去，归来夜未央。
挽歌诗三首·其一
作者：陶渊明
朝代：魏晋

有生必有死，早终非命促。
昨暮同为人，今旦在鬼录。
魂气散何之？枯形寄空木。
娇儿索父啼，良友抚我哭。
得失不复知，是非安能觉？干秋万岁后，谁知荣与辱？但恨在世时，饮酒不得足。
挽歌诗三首·其三
作者：陶渊明
朝代：魏晋

荒草何茫茫，白杨亦萧萧。
严霜九月中，送我出远郊。
四面无人居，高坟正嶕峣。
马为仰天鸣，风为自萧条。
幽室一已闭，千年不复朝。
千年不复朝，贤达无奈何。
向来相送入，各已归其家。
亲戚或余悲，他人亦已歌。
死去何所道，托体同山阿。
挽歌诗三首·其二
作者：陶渊明
朝代：魏晋

在昔无酒食，今但湛空觞。
春醒生浮蚁，何时更能尝！肴案盈我前，亲旧哭我傍。
欲语口无音，欲视眼无光。
昔在高堂寝，今宿荒草乡。
一朝出门去，归来良未央。
时运【其一】
作者：陶渊明
朝代：魏晋
体裁：诗

【其一】
迈迈时运，穆穆良朝。
袭我春服，薄言东郊。
山涤馀霭，宇暧微霄。
有风自南，翼彼新苗。
时运【其三】
作者：陶渊明
朝代：魏晋
体裁：诗

【其三】
延目中流，悠想清沂。
童冠齐业，闲咏以归。
我爱其静，寤寐交挥。
但恨殊世，邈不可追。
时运【其二】
作者：陶渊明
朝代：魏晋
体裁：诗

【其二】
洋洋平泽，乃漱乃濯。
邈邈遐景，载欣载瞩。
称心而言，人亦易足。
挥兹一觞，陶然自乐。
时运【其四】
作者：陶渊明
朝代：魏晋
体裁：诗

【其四】
斯晨斯夕，言息其庐。
花药分列，林竹翳如。
清琴横床，浊酒半壶。
黄唐莫逮，慨独在余。
时运其三
作者：陶渊明
朝代：魏晋

延目中流，悠想清沂。童冠齐业，闲咏以归。我爱其挣，寤寐交挥。但恨殊世，邈不可追。
时运其二
作者：陶渊明
朝代：魏晋

洋洋平潭，乃漱乃濯。邈邈遐景，载欣载瞩。人亦有言，称心易足。挥兹一觞，陶然自乐。
时运其四
作者：陶渊明
朝代：魏晋

斯晨斯夕，言息其庐。花药分列，林竹翳如。清琴横床，浊酒半壶。黄唐莫逮，慨独在余。
时运并序
作者：陶渊明
朝代：魏晋

迈迈时运，穆穆良朝。
袭我春服，薄言东郊。
山涤余霭，宇暖微霄。
有风自南，翼彼新苗。
洋洋平泽，乃漱乃灌。
邈邈遐景，载欣载瞩。
人亦有言，称心易足。
挥兹一觞，陶然自乐。
延目中流，悠想清沂。
童冠齐业，闲咏以归。
我爱其静，寤寐交挥。
但恨殊世，逸不可追。
斯晨斯夕，言息其庐。
花药分列，林竹翳如。
清琴横床，浊酒半壶。
黄唐莫逮，慨独在余。
有会而作
作者：陶渊明
朝代：魏晋

旧谷既没，新谷未登，颇为老农，而值年灾，日月尚悠，为患未已。登岁之功，既不可希，朝夕所资，烟火裁通。旬日已来，始念饥乏，岁云夕矣，慨然永怀，今我不述，后生何闻哉！弱年逢家乏，老至更长饥。菽麦实所羡，孰敢慕甘肥。惄如亚九饭，当暑厌寒衣。岁月将欲暮，如何辛苦悲。常善粥者心，深念蒙袂非。嗟来何足吝，徒没空自遗。斯滥岂攸志，固穷夙所归。馁也已矣夫，在昔余多师。
有会而作并序
作者：陶渊明
朝代：魏晋

弱年逢家乏，老至更长饥。
寂麦实所羡。
孰敢慕甘肥！怒如亚九饭，当暑厌寒衣。
岁月将欲暮，如何辛苦悲！常善粥者心，深念蒙袂非。
嗟来何足吝，徒没空自遗。
斯滥岂攸志，固穷夙所归。
馁也已矣夫，在昔余多师。
杂体诗三十首 其二十二 陶徵君潜田居
作者：陶渊明
朝代：魏晋
体裁：古风

种苗在东皋，苗生满阡陌。虽有荷锄倦，浊酒聊自适。日暮巾柴车，路暗光已夕。归人望烟火，稚子候檐隙。问君亦何为，百年会有役。但愿桑麻成，蚕月得纺绩。素心正如此，开径望三益。
杂诗·其一
作者：陶渊明
朝代：魏晋

遥遥从羁役，一心处两端。
掩泪汛东逝，顺流追时迁。
日没星与昂，势翳西山巅。
萧条隔又涯，惆怅念常餐。
慷慨思南归，路遐无由缘。
关梁难亏替，绝音寄斯篇。
杂诗·其三
作者：陶渊明
朝代：魏晋

荣华难久居，盛衰不可量。
昔为三春蕖，今作秋莲房。
严霜结野草，枯悴未遽央。
日月还复周，我去不再阳。
眷眷往昔时，忆此断人肠。
杂诗·其二
作者：陶渊明
朝代：魏晋

白日沦西阿[1]，素月出东岭。
遥遥万里辉，荡荡空中景[2]。
风来入房户，夜中枕席冷。
气变悟时易，不眠知夕永。
欲言无予和[3]，挥杯劝孤影[4]。
日月掷人去，有志不获骋[5]。
念此怀悲凄，终晓不能静。
杂诗·其四
作者：陶渊明
朝代：魏晋

丈夫志四海，我愿不知老。
亲戚共一处，子孙还相保。
觞弦肆朝日，樽中酒不燥。
缓带尽欢娱，起晚眠常早。
孰若当世时，冰炭满怀抱。
百年归丘垄，用此空名道！
杂诗其七
作者：陶渊明
朝代：魏晋

日月不肯迟，四时相催迫。寒风拂枯条，落叶掩长陌。弱质与运颓，玄鬓早已白。素标插人头，前途渐就窄。家为逆旅舍，我如当去客。去去欲何之？南山有旧宅。
杂诗其三
作者：陶渊明
朝代：魏晋

我行未云远，回顾惨风凉。春燕应节起，高飞拂尘梁。边雁悲无所，代谢归北乡。离昆鸣清池，涉暑经秋霜。愁人难为辞，遥遥春夜长。
杂诗其二
作者：陶渊明
朝代：魏晋

闲居执荡志，时驶不可稽。驱役无停息，轩裳逝东崖。沈阴拟薰麝，寒气激我怀。岁月有常御，我来淹已弥。慷慨忆绸缪，此情久已离。荏苒经十载，暂为人所羁。庭宇翳馀木，倏忽日月亏。
杂诗其五
作者：陶渊明
朝代：魏晋

忆我少壮时，无乐自欣豫。猛志逸四海，骞翮思远翥。荏苒岁月颓，此心稍已去。值欢无复娱，每每多忧虑。气力渐衰损，转觉日不如。壑舟无须臾，引我不得住。前途当几许，未知止泊处。古人惜寸阴，念此使人惧。
杂诗其八
作者：陶渊明
朝代：魏晋

代耕本非望，所业在田桑。躬亲未曾替，寒馁常糟糠。岂期过满腹，但愿饱粳粮。御冬足大布，粗絺已应阳。正尔不能得，哀哉亦可伤！人皆尽获宜，拙生失其方。理也可奈何！且为陶一觞。
杂诗其六
作者：陶渊明
朝代：魏晋

昔闻长者言，掩耳每不喜。奈何五十年，忽已亲此事。求我盛年欢，一毫无复意。去去转欲速，此生岂再值。倾家持作乐，竟此岁月驶。有子不留金，何用身後置！
杂诗其四
作者：陶渊明
朝代：魏晋

袅袅松标崖，婉娈柔童子。年始二五间，乔柯何可倚。养色含津气，粲然有心理。
杂诗十二首·其七
作者：陶渊明
朝代：魏晋

日月不肯迟，四时相催迫。
寒风拂枯条，落叶掩长陌。
弱质与运颓，玄鬓早已白。
素标插人头，前涂渐就窄。
家为逆旅舍，我如当去客。
去去欲何之？南山有旧宅。
杂诗十二首·其九
作者：陶渊明
朝代：魏晋

遥遥从羁役，一心处两端。
掩泪泛东逝，顺流追时迁。
日没星与昴，势翳西山巅。
萧条隔天涯，惆怅念常餐。
慷慨思南归，路遐无由缘。
关梁难亏替，绝音寄斯篇。
杂诗十二首·其二
作者：陶渊明
朝代：魏晋

白日沦西阿，素月出东岭。
遥遥万里晖，荡荡空中景。
风来入房户，夜中枕席冷。
气变悟时易，不眠知夕永。
欲言无予和，挥杯劝孤影。
日月掷人去，有志不获骋。
念此怀悲凄，终晓不能静。
杂诗十二首·其二
作者：陶渊明
朝代：魏晋

白日沦西阿，素月出东岭。
遥遥万里辉，荡荡空中景。
风来入房户，夜中枕席冷。
气变悟时易，不眠知夕永。
欲言无予和，挥杯劝孤影。
日月掷人去，有志不获骋。
念此怀悲凄，终晓不能静。
杂诗十二首·其五
作者：陶渊明
朝代：魏晋

忆我少壮时，无乐自欣豫。
猛志逸四海，骞翩思远翥。
荏苒岁月颓，此心稍已去。
值欢无复娱，每每多忧虑。
气力渐衰损，转觉日不如。
壑舟无须臾，引我不得住。
前涂当几许？未知止泊处。
古人惜寸阴，念此使人惧。
杂诗十二首·其八
作者：陶渊明
朝代：魏晋

代耕本非望，所业在田桑。
躬亲未曾替，寒馁常糟糠。
岂期过满腹？但愿饱粳粮。
御冬足大布，粗缔以应阳正尔不能得，哀哉亦可伤。
人皆尽获宜，拙生失其方。
理也可奈何，且为陶一觞。
杂诗十二首·其六
作者：陶渊明
朝代：魏晋

昔闻长者言，掩耳每不喜。
奈何五十年，忽己亲此事。
求我盛年欢，一毫无复意。
去去转欲远，此生岂再值。
倾家时作乐，竟此岁月驰。
有子不留金，何用身后置！
杂诗十二首·其十
作者：陶渊明
朝代：魏晋

闲居执荡志，时驶不可稽。
驱役无停息，轩裳逝东崖。
沉阴拟熏麝，寒气激我怀。
岁月有常御，我来淹已弥。
慷慨忆绸缪，此情久已离。
荏苒经十载，暂为人所羁。
庭宇翳余木，倏忽日月亏。
杂诗十二首·其十一
作者：陶渊明
朝代：魏晋

我行未云远。
回顾惨风凉。
春燕应节起，高飞拂尘梁。
边雁悲无所，代谢归北乡。
离鹃呜清池，涉暑经秋霜。
愁人难为辞，遥遥春夜长。
杂诗十二首·其十二
作者：陶渊明
朝代：魏晋

袅袅松标崖，婉娈柔童子。
年始三五间，乔柯何可倚。
养色含津气，粲然有心理。
杂诗十二首·其四
作者：陶渊明
朝代：魏晋

丈夫志四海，我愿不知老。
亲戚共一处，子孙还相保。
筋弦肆朝日，樽中酒不燥。
缓带尽欢娱，起晚眠常早。
孰若当世士，冰炭满怀抱。
百年归丘垄，用此空名道！
杂诗十二首【其一】
作者：陶渊明
朝代：魏晋
体裁：诗

【其一】
人生无根蒂，飘如陌上尘。
分散逐风转，此已非常身。
落地为兄弟，何必骨肉亲！
得欢当作乐，斗酒聚比邻。
盛年不重来，一日难再晨。
及时当勉励，岁月不待人。
杂诗十二首【其七】
作者：陶渊明
朝代：魏晋
体裁：诗

【其七】
日月不肯迟，四时相催迫。
寒风拂枯条，落叶掩长陌。
弱质与运颓，玄发早已白。
素标插人头，前途渐就窄。
家为逆旅舍，我如当去客。
去去欲何之？南山有旧宅。
杂诗十二首【其三】
作者：陶渊明
朝代：魏晋
体裁：诗

【其三】
荣华难久居，盛衰不可量。
昔为叁春蕖，今作秋莲房。
严霜结野草，枯悴未遽央。
日月还复周，我去不再阳。
眷眷往昔时，忆此断人肠。
杂诗十二首【其九】
作者：陶渊明
朝代：魏晋
体裁：诗

【其九】
遥遥从羁役，一心处两端。
掩泪汛东逝，顺流追时迁。
日没星与昴，势翳西山颠。
萧条隔天涯，惆怅念常餐。
慷慨思南归，路遐无由缘。
关梁难亏替，绝音寄斯篇。
杂诗十二首【其二】
作者：陶渊明
朝代：魏晋
体裁：诗

【其二】
白日沦西河，素月出东岭。
遥遥万里晖，荡荡空中景。
风来入房户，夜中枕席冷。
气变悟时易，不眠知夕永。
欲言无予和，挥杯劝孤影。
日月掷人去，有志不获骋。
念此怀悲凄，终晓不能静。
杂诗十二首【其五】
作者：陶渊明
朝代：魏晋
体裁：诗

【其五】
忆我少壮时，无乐自欣豫。
猛志逸四海，骞翮思远翥。
荏苒岁月颓，此心稍已去。
值欢无复娱，每每多忧虑。
气力渐衰损，转觉日不如。
壑舟无须臾，引我不得住。
前涂当几许，未知止泊处。
古人惜寸阴，念此使人惧。
杂诗十二首【其八】
作者：陶渊明
朝代：魏晋
体裁：诗

【其八】
代耕本非望，所业在田桑。
躬亲未曾替，寒馁常糟糠。
岂期过满腹，但愿饱粳粮。
御冬足大布，粗絺以应阳。
正尔不能得，哀哉亦可伤！
人皆尽获宜，拙生失其方。
理也可奈何！且为陶一觞。
杂诗十二首【其六】
作者：陶渊明
朝代：魏晋
体裁：诗

【其六】
昔闻长者言，掩耳每不喜。
奈何五十年，忽已亲此事。
求我盛年欢，一毫无复意。
去去转欲速，此生岂再值。
倾家持作乐，竟此岁月驶。
有子不留金，何用身后置！
杂诗十二首【其十】
作者：陶渊明
朝代：魏晋
体裁：诗

【其十】
闲居执荡志，时驶不可稽。
驱役无停息，轩裳逝东崖。
沈阴拟薰麝，寒气激我怀。
岁月有常御，我来淹已弥。
慷慨忆绸缪，此情久已离。
荏苒经十载，暂为人所羁。
庭宇翳馀木，倏忽日月亏。
杂诗十二首【其十一】
作者：陶渊明
朝代：魏晋
体裁：诗

【其十一】
我行未云远，回顾惨风凉。
春燕应节起，高飞拂尘梁。
边雁悲无所，代谢归北乡。
离昆鸣清池，涉暑经秋霜。
愁人难为辞，遥遥春夜长。
杂诗十二首【其十二】
作者：陶渊明
朝代：魏晋
体裁：诗

【其十二】
袅袅松标崖，婉娈柔童子。
年始叁五间，乔柯何可倚。
养色含精气，粲然有心理。
杂诗十二首【其四】
作者：陶渊明
朝代：魏晋
体裁：诗

【其四】
丈夫志四海，我愿不知老。
亲戚共一处，子孙还相保。
觞弦肆朝日，樽中酒不燥。
缓带尽欢娱，起晚眠常早。
孰若当世时，冰炭满怀抱。
百年归丘垄，用此空名道！
杂诗十二首（其二）
作者：陶渊明
朝代：魏晋
体裁：诗

白日沦西河，素月出东岭。遥遥万里晖，荡荡空中景。风来入房户，夜中枕席冷。气变悟时易，不眠知夕永。欲言无予和，挥杯劝孤影。日月掷人去，有志不获骋。念此怀悲凄，终晓不能静。